Blog | 7 ημερήσιες εκδρομές από τη Νέα Υόρκη | ΝΕΑ ΥΟΡΚΗ | New York Travel | Ο πιο πλήρης τουριστικός και ταξιδιωτικός οδηγός για τη Νέα Υόρκη\nΓια όσους έχουν αρκετές ελεύθερες ημέρες στη Νέα Υόρκη σας προτείνουμε 7 ολοήμερες αποδράσεις προς άλλες πόλεις πολύ κοντά στο Manhattan.\nΗμερήσια εκδρομή στην πρωτεύουσα Washington DC\nΕξερευνήστε πέρα από το “Μεγάλο Μήλο” με μια ολοήμερη εκδρομή στην πρωτεύουσα των Η.Π.Α. Ουάσιγκτον DC. Δείτε το “σπίτι των γενναίων και τη γη της ελευθερίας” και επισκεφθείτε τα μνημεία της Ουάσιγκτον. Ξεκινώντας από τη Νέα Υόρκη, κατευθυνόμενοι νότια, θα περάσετε μέσα από τις πολιτείες του New Jersey, Delaware και Maryland πριν φτάσετε στο Καπιτώλιο. Η εκδρομή ξεκινάει με μια στάση στο μουσείο της Madame Tussauds για μια φωτογραφία με τον Πρόεδρο Μπαράκ Ομπάμα και μια επίσκεψη σε ένα αντίγραφο του Οβάλ Γραφείου. Θα δείτε επίσης το Καπιτώλιο, τη Γερουσία και τον Λευκό Οίκο, τον πυρήνα της κυβέρνησης των Η.Π.Α. Η περιήγηση σας στην Ουάσινγκτον συνεχίζει στο μουσείο Smithsonian National Air and Space και τα μνημεία του Washington, του Lincoln, του Βιετνάμ και της Κορέας για να τα εξερευνήσετε και να τραβήξετε φωτογραφίες. Αργά το απόγευμα θα ξεκινήσει μια πανοραμική περιήγηση στην πόλη πριν την αναχώρηση για την πόλη της Νέας Υόρκης.\nΠανοραμική ξενάγηση με ξεναγό στην Ουάσιγκτον DC\nΨυχαγωγικός και ενημερωτικός σχολιασμός από τον ξεναγό σας\nDeluxe κλιματιζόμενα λεωφορεία\nΤο κόστος της εκδρομής ξεκινάει από 116€\nΗμερήσια εκδρομή στην Φιλαδέλφεια και την επαρχία των Amish\nΕξερευνήστε την ύπαιθρο έξω από τη Νέα Υόρκη με μια ημερήσια εκδρομή στη Φιλαδέλφεια και την επαρχία του Λάνκαστερ, το σπίτι των Amish. Θα περάσετε μέσα από την όμορφη ύπαιθρο της Πενσυλβάνια, θα ξεναγηθείτε στη Φιλαδέλφεια και τα περίφημα Liberty Bell και Independence Hall, και θα κάνετε βόλτα με ένα αυθεντικό Amish buggy. Ξεκινώντας από τη Νέα Υόρκη, θα περάσετε μέσα από το Νιου Τζέρσεϊ και την Πενσυλβάνια στην Φιλαδέλφεια. Είναι η δεύτερη μεγαλύτερη πόλη στην ανατολική ακτή, και μόλις 160 χλμ. από τη Νέα Υόρκη. Κατά την άφιξη σας στη Φιλαδέλφεια, θα ξεκινήσει μια πανοραμική περιήγηση, που περιλαμβάνει το Benjamin Franklin Parkway, το Elsert Alley (τον παλαιότερο κατοικημένο δρόμο στην Αμερική) και πολλά άλλα. Φτάνοντας στην καρδιά του ιστορικού κέντρου της Φιλαδέλφειας, θα μπορείτε να επισκεφθείτε το περίφημο Liberty Bell και την πλατεία Συντάγματος, σύμβολα της ελευθερίας στην Αμερική. Αναχωρώντας από τη Φιλαδέλφεια θα δείτε το περίφημο “Rocky Steps” πριν συνεχίσετε στην επαρχία Λάνκαστερ. Μετά από ένα διάλειμμα για γεύμα στο αγορά των Amish (το γεύμα δεν περιλαμβάνεται), θα έχετε μια αυθεντική βόλτα με το παραδοσιακό αμαξάκι των Amish σε ένα αγρόκτημα. Κατά τη διάρκεια της βόλτας θα μάθετε τον τρόπο ζωής των Amish χωρίς τη σύγχρονη τεχνολογία, ηλεκτρισμό, τρεχούμενο νερό, τηλέφωνο και άλλες συσκευές. Αργά το απόγευμα η εκδρομή κατευθύνεται ανατολικά για την βραδινή άφιξη στη Νέα Υόρκη.\nΠανοραμική ξενάγηση με ξεναγό στα Liberty Bell, Independence Hall και Chinatown\nΣτάση στο μουσείο Museum of Art της Φιλαδέλφεια.\nΑπολαύστε μια βόλτα με το παραδοσιακό αμαξάκι από έναν οδηγό Amish\nΚάντε αυτή την ημερήσια εκδρομή για να εξερευνήσετε τη Βοστόνη, μια πόλη του πολιτισμού και τη γοητεία του παλιού κόσμου. Θα δείτε την περίφημη Freedom Trail και μέσα από το κέντρο της Βοστόνης, θα περάσετε από 16 αξιοθέατα όπως το σπίτι Paul Revere και το Boston Common. Αναχωρεί τε από τη Νέα Υόρκη, και μέσα από μια γραφική διαδρομή κατά μήκος της ανατολικής ακτής μέσω Connecticut θα φτάσετε στη Μασαχουσέτη και την πρωτεύουσά της, Βοστόνη. Ο χρόνος σας στη Βοστόνη ξεκινά με μια διαδρομή κατά μήκος της Freedom Trail. Εκτός από τα αξιοθέατα στο κέντρο της πόλης, η Freedom Trail οδηγεί στο λιμάνι της Βοστόνης, την περιοχή του διάσημου Tea Party, το ναυτικό πλοίο Constitution και το Bunker Hill. Μετά το γεύμα, (δεν περιλαμβάνεται) στο Quincy Market και μια επίσκεψη στο Boston Common, θα διασχίσετε τον ποταμό Charles για να περπατήσετε στις πλατείες των πανεπιστημίων Cambridge, Harvard και MIT, πριν επιστρέψετε στη Νέα Υόρκη.\nΓραφική διαδρομή μέσα από το Κονέκτικατ και τη Μασαχουσέτη\nΘα δείτε την ιστορική Freedom Trail και τα ιστορικά αξιοθέατα της Βοστώνης.\nΘα επισκεφθείτε τα πανεπιστήμια Cambridge, Harvard και MIT\nΨυχαγωγικό και ενημερωτικό οδηγό\nΗμερήσια εκδρομή στο Hamptons, Sag Harbor και Tanger Outlets\nΑπολαύστε μια μέρα μακριά από το Μανχάταν και ταξιδέψτε προς το μοναδικό και δημοφιλή Hamptons στο Long Island. Θα έχετε επίσης την ευκαιρία να εξερευνήσετε το λιμάνι Sag Harbor, ένα γραφικό 300 ετών παραθαλάσσιο χωριό. Η ημέρα σας θα τελειώσει με μία επίσκεψη στα εκπτωτικά καταστήματα Tanger στο Riverhead. Θα αναχωρήσετε από τη Νέα Υόρκη και μέσα από το δήμο του Queens, θα αφήσετε την κίνηση και τη φασαρία της μεγαλούπολης πίσω. Θα αρχίσετε να καταλαβαίνετε γιατί οι πλούσιοι και διάσημοι επέλεξαν να κάνουν το Long Island δική τους προσωπική παιδική χαρά, όταν το τοπίο μεταμορφώνεται από τα ψηλά κτίρια σε μαγευτικό τοπίο με πανέμορφα λουλούδια την άνοιξη. Η πρώτη σας στάση θα είναι στο Riverhead, όπου θα απολαύσετε ένα τυπικό πρωινό της χώρας (δεν περιλαμβάνεται), θα συνεχίσετε ανατολικά, θα περάσετε το Long Island Duck πριν φτάσετε στο περίφημο Southhampton – σπίτι για πολλούς διάσημους, όπως οι Jerry Seinfeld, Paris Hilton, David Letterman και Steven Spielberg. Θα ξεκινήσετε την περιήγησή σας με μια βόλτα στον γραφικό κεντρικό δρόμο, πριν κατευθυνθείτε προς τα κάτω μέσα από την ιστορική περιοχή του λιμανιού και κατά μήκος του Ocean Drive, περνώντας δίπλα από τις βίλες των πλούσιων και διάσημων. Αφού χορτάσετε από τους πλούσιους και τους διάσημους, θα συνεχίσετε στο Sag Harbor, ένα γραφικό χωριό που προσκαλεί τους επισκέπτες του να απολαύσουν τη μοναδική του ατμόσφαιρα. Πάρτε το χρόνο σας για να περιηγηθείτε στο λιμάνι και να δείτε τα σκάφη που είναι τα παιχνίδια των πλουσίων, σταματήστε στα καταστήματα με αντίκες για κάποιες πραγματικές ευκαιρίες. Μετά το μεσημεριανό γεύμα (δεν περιλαμβάνεται) θα κατευθυνθείτε δυτικά προς το εκπτωτικό χωριό Tanger Outlets. Αργά το απόγευμα θα αναχωρήσετε δυτικά για τη Νέα Υόρκη.\nΠεριήγηση με τα πόδια στο Hamptons\nΕπίσκεψη στο 300 ετών παραθαλάσσιο χωριό Sag Harbor\nΔωρεάν τσάντα και κουπόνια για το Tanger Outlets\nΗμερήσια απόδραση στο Atlantic City, το Las Vegas της ανατολικής ακτής\nΑπολαύστε μια διασκεδαστική ημέρα με τυχερά παιχνίδια στο καζίνο, εξαιρετική κουζίνα, συναρπαστικά καταστήματα και τα αξιοθέατα κατά μήκος του πεζόδρομου μπροστά από τον ωκεανό στο πανέμορφο Atlantic City, του New Jersey. Αφήστε τους επαγγελματίες του Academy Bus να σας μεταφέρουν στην καρδιά της όλων αυτών σε μία διασκεδαστική και χαλαρωτική ολοήμερη περιπέτεια. Με περισσότερες από 15 καθημερινές αναχωρήσεις, μπορείτε να σχεδιάσετε μια προσαρμοσμένη διαδρομή που να είναι τέλεια για εσάς! Επισκεφθείτε το www.academybus.com για μια πλήρη λίστα των ωρών αναχωρήσεων.\nΕκδρομή στους καταρράκτες του Νιαγάρα με λεωφορείο ή αεροπλάνο\nΗ εκδρομή αυτή μπορεί να γίνει με δύο τρόπους. Ο ένας με πτήση προς το αεροδρόμιο Upstate NY, από εκεί ξενάγηση στους καταρράκτες του Νιαγάρα, γεύμα και επιστροφή στη Νέα Υόρκη αυθημερόν μέσα σε 14 ώρες. Ο άλλος τρόπος είναι να επιλέξετε μεταφορά με λεωφορείο, μία διαμονή στην περιοχή, ξενάγηση στους καταρράκτες και επιστροφή την επόμενη ημέρα. Δείτε τα δύο προγράμματα:\nΜεταφορά με επιστροφή με αεροπλάνο από τη Νέα Υόρκη στο αεροδρόμιο Upstate NY\nΜεταφορά με επιστροφή από το Midtown Manhattan στο αεροδρόμιο\nΜεταφορά με επιστροφή από το αεροδρόμιο Upstate NY στους καταρράκτες του Νιαγάρα\nΞενάγηση με οδηγό, μισής μέρας στους καταρράκτες του Νιαγάρα από την Αμερικάνικη και την Καναδική πλευρά\nΕπίσκεψη πίσω από τους καταρράκτες (Scenic Tunnels) ή βαρκάδα με το πλοίο Maid of the Mist\nΓεύμα μπουφέ σε εστιατόριο με πανοραμική θέα των καταρρακτών\nΚόστος από 529$ το άτομο\nΞεναγήσεις στα Watkins Glen Canyon, American Falls, Goat Island, Three Sisters Islands, Niagara Falls τη νύχτα και Horseshoe Falls\nΕπίσκεψη για ψώνια στο The Crossings Premium Outlets\nΌλες οι μεταφορές με το λεωφορείο για δύο ημέρες\nΜία διανυκτέρευση σε ξενοδοχείο της περιοχής\nΚόστος από 320$ το άτομο\nΓια την επίσκεψη στην Καναδική πλευρά των καταρρακτών ενδέχεται να ζητηθεί Καναδική Βίζα.\nΗμερήσιο ξεφάντωμα στο Six Flags Great Adventure\nΗ εκδρομή αυτή απευθύνεται σε όσους θέλουν να εκτινάξουν την αδρεναλίνη τους στα ύψη. Το Six Flags Great Adventure είναι ένα από τα μεγαλύτερα λούνα πάρκ του κόσμου με τρενάκια που πραγματικά κόβουν την ανάσα. Για την εκδρομή αυτή δεν υπάρχει κάποια διαθέσιμη ομαδική μεταφορά αλλά μπορείτε να πάτε με λεωφορείο της γραμμής ή για τους πιο ψαγμένους με ενοικιαζόμενο αυτοκίνητο. Το σίγουρο είναι ότι θα περάσετε μία εμπειρία ζωής που θα θυμόσαστε για πάντα. Το Six Flags Great Adventure βρίσκεται στο Jackson του New Jersey και απέχει από τη Νέα Υόρκη περίπου 2,5 ώρες με το λεωφορείο. Η μετακίνηση εξυπηρετείται από την www.njtransit.com. Επισκεφτείτε την ιστοσελίδα για τα δρομολόγια. Η τιμή του λεωφορείου είναι 35$ με επιστροφή και η είσοδος στο πάρκο 42$ για online παραγγελίες και 67$ αν πάρετε το εισιτήριο από εκεί. Περισσότερες πληροφορίες στο https://www.sixflags.com.


NBA: Τέλος στο εκτός έδρας σερί των Λέικερς. "Ασταμάτητοι" οι Κλίπερς με Λέοναρντ - 24wro\nNBA: Τέλος στο εκτός έδρας σερί των Λέικερς. "Ασταμάτητοι" οι Κλίπερς με Λέοναρντ\nΟι Λέικερς είδαν το αήττητο εκτός έδρας σερί τους να τερματίζεται στην Ιντιάνα από τους Πέισερς και πλέον ισοβαθμούν, με ρεκόρ 24-4, με τους Μπακς στην κορυφή του NBA και θα λύσουν τις διαφορές τους την ερχόμενη Πέμπτη για το ποιος θα μείνει μόνος στην κορυφή, ενώ οι Κλίπερς συνέχισαν ακάθεκτοι συμπαρασύροντας στο διάβα τους και τους Σανς.\nΚανένα πρόβλημα δεν αντιμετώπισαν οι Κλίπερς που μετέτρεψαν σε… πάρτι την αναμέτρηση με τους Σανς επικρατώντας με 120-99 και ανεβάζοντας το ρεκόρ τους στο NBA σε 21-8. Οι Κλίπερς πήραν διαφορά ασφαλείας από την πρώτη κιόλας περίοδο και στη συνέχεια δεν δυσκολεύτηκαν να φτάσουν στη νίκη με την “τριπλέτα” Λέοναρντ, Γουίλιαμς και Τζορτζ να κάνει “όργια” στο παρκέ.\nΟ Τζορτζ ήταν ο πρώτος σκόρερ με 24 πόντους, με τον Λέοναρντ και τον Γουίλιαμς να σημειώνουν από 20 ο καθένας. Οι φιλοξενουμένοι που αγωνίστηκαν χωρίς τον Μπούκερ είχαν κορυφαίο τον Έιτον με 18 πόντους και 12 ριμπάουντ.\nOι Λέικερς γνώρισαν την ήττα από τους Πέισερς, με 105-102, η οποία ήταν η πρώτη τους εκτός έδρας μετά από 14 σερί νίκες, σε ένα ματς που δεν αγωνίστηκε ο Αντονι Ντέιβις λόγω διαστρέμματος στον δεξιό αστράγαλο. Αν και προηγήθηκαν με 100-95, ένα σερί 10-2 στο τέλος από τους φιλοξενούμενους “λύγισε” τους “λιμνανθρώπους” που πλέον έχουν το ίδιο ρεκόρ (24-4) μαζί με τους Μπακς και στην προσεχή αναμέτρηση της Πέμπτης (ξημερώματα Παρασκευής για Ελλάδα) στο Μιλγουόκι, θα κριθεί ποια ομάδα θα μείνει μόνη στην κορυφή του NBA.\nΚορυφαίος των νικητών ήταν ο Ντομάντας Σαμπόνις με 26 πόντους και 10 ριμπάουντ ενώ 16 πόντους είχε ο Μάιλς Τέρνερ και 14 ο Μάλκολμ Μπρόγκντον. Για τους Λέικερς ο ΛεΜπρόν είχε 20 πόντους, 9 ριμπάουντ και 9 ασίστ, ενώ ο Ντουάιτ Χάουαρντ 20 πόντους με 10/10 δίποντα (!) και ο Έιβερι Μπράντλεϊ 13 πόντους. Τα αποτελέσματα στο NBA\nΧόρνετς – Κινγκς 110-102\nΠέισερς – Λέικερς 105-102\nΝικς – Χοκς 143-120\nΠέλικανς – Νετς 101-108\nΤζαζ – Μάτζικ 109-102\nΚλίπερς – Σανς 120-99\nEuroleague για το Παναθηναϊκός – Φενέρμπαχτσε: "Ήταν φάουλ στον Ντε Κολό στην τελευταία φάση."\nΟλυμπιακός – Χίμκι: Μονόδρομος η νίκη για το "ερυθρόλευκο" restart.\nΑΕΚ: "Η αγαπημένη μας Μυρτώ που υπέφερε τόσο χρειάζεται τη βοήθειά μας."\n"Μύθος" ο Μπουφόν. "Σπάει" το ρεκόρ συμμετοχών του Μαλντίνι και θέλει να συνεχίσει\nΜε Superleague, Euroleague και Basketball Champions League οι αθλητικές μεταδόσεις της ημέρας\nΑσύλληπτη γκολάρα με απευθείας κόρνερ από τις γυναίκες του Εργοτέλη. video\nΟλυμπιακός: Θέλει Τσιμίκα η Ρέιντζερς. Χορός… εκατομμυρίων για τον Έλληνα μπακ\nΑΕΚ: Θέλει τον Μπάρμπα ως δανεικό.\nΗ Serie A για την αντιρατσιστική καμπάνια με τους πιθήκους: "Ζητάμε συγγνώμη σε όποιον προσβλήθηκε."\nΠαναθηναϊκός – Δώνης: "Μας έκανε μεγάλη ζημιά η ήττα από τον ΟΦΗ"\nΚύπελλο Ελλάδας: Το πρόγραμμα της φάσης των "16".\nΖιντάν ενόψει Μπαρτσελόνα – Ρεάλ: "Μας είπαν να πάμε μαζί στο γήπεδο"


MEINHARDT & KRAUSS & FEIGL (Γερμανία): R.O.O.M.\nΤεχνικές: Visual theatre με κούκλες & κίνηση - Video projection mapping\nΓλώσσα: Γερμανικά με υπέρτιτλους (μικρό κείμενο)\nΗλικίες: Από 12+\nΑνεξήγητο, απειλητικό, φαντασμαγορικό: ένα δωμάτιο χωρίς θέα και χωρίς έξοδο. Η γυναίκα, αδυνατεί να κατανοήσει πώς κατέληξε σε αυτό το μέρος και είναι επίσης εντελώς ανήμπορη να καταλάβει τους νόμους που το διέπουν. Ο χώρος φαίνεται να έχει τη δική του βούληση και ζωή. Παράθυρα που δεν υπήρχαν πριν από λίγο, ξαφνικά κλείνουν. Φυσικά τοπία κάνουν την εμφάνισή τους μέσα στο δωμάτιο, σύννεφα παράγουν χιόνι. Οι τοίχοι αρχίζουν να τρέμουν και το πάτωμα κουνιέται. Ασπρόμαυρες προβολές απότομα εμφανίζονται μόνο και μόνο για να εξαφανιστούν γρήγορα και πάλι. Θόρυβοι, φωνές και μουσική μετατρέπουν τον χώρο σε μια υποβλητική φυλακή της πλασματικών εικόνων και ψευδαισθήσεων. Η πραγματική ζωή φαίνεται να απορροφάται από την εικονική καθώς ο χώρος και ο χρόνος αποσυντίθενται.\nΟι δημιουργοί της παράστασης αγαπούν το σουρεαλισμό και καλούν το κοινό να αποδεκτεί τη πλασματική ψευδαίσθηση ως κάτι υπαρκτό και πραγματικό. Η τεχνολογία, η ποιητικότητα, η εικονική πραγματικότητα και η εκφραστικότητα του ανθρώπινου σώματος δημιουργούν ένα μοναδικό συνδυασμό που αποτελεί χαρακτηριστικό γνώρισμα των παραστάσεών τους όπως και της παράστασης R.O.O.M.\nΜία συμπαραγωγή των Meinhardt Krauss Feigl και του FITZ! Stuttgart.\nΜε την υποστήριξη: LaFTBW (Landesverband Freier Theater Baden-Württemberg e.V. aus Mitteln des Ministeriums für Wissenschaft, Forschung und Kunst), Fonds Darstellende Künste, Stiftungen der LBBW\nH ομάδα MEINHARDT KRAUSS FEIGL αποτελείται από την κουκλοπαίκτρια-χορεύτρια Iris Meinhardt, τον σκηνοθέτη και video artist Michael Krauss, τον video artist Oliver Feigl και τον συνθέτη Thorsten Meinhardt. Οι παραστάσεις της ομάδας χαρακτηρίζονται από την γεμάτη ζωντάνια εναλλαγή μεταξύ των τεχνικών του οπτικού θεάτρου, του χορού, των φιλμ, των νέων τεχνολογιών και της σύγχρονης μουσικής. Χρησιμοποιούν υψηλή τεχνολογία και ποιητικότητα, την εικονική πραγματικότητα και το ανθρώπινο σώμα για να σχηματίσουν μία μοναδική θεατρική γλώσσα που προσκαλεί τους θεατές να βιώσουν τον σουρεαλισμό με τέτοιο τρόπο που το μη πραγματικό λαμβάνεται ως αληθές και υπαρκτό.\nΟι καλλιτεχνικές παραγωγές της ομάδας έχουν λάβει πολλά βραβεία και έχουν παρουσιαστεί σε γερμανικά και διεθνή φεστιβάλ σε πάνω από 15 χώρες. Παράλληλα, τα μέλη της ομάδας κάνουν διαλέξεις ως προσκαλεσμένοι ομιλητές σε πανεπιστήμια (University Stuttgart, Folkwang University of Arts, Essen, HfMDK Frankfurt) και υλοποιούν επίσης βιωματικά εργαστήρια πάνω στην τέχνη του χορού, του κουκλοθεάτρου, των βίντεο και των νέων τεχνολογιών


ΠΟΝΤΙΑΚΟΣ ΕΛΛΗΝΙΣΜΟΣ » ΗΘΗ ΚΑΙ ΕΘΙΜΑ\nκαλόν κέφ’ είχαμ’ οι δυ’.»\n(Καλά τα περάσαμε οι δυο μας το βράδυ της Αποκριάς.)\nΤο νερό που έπαιρναν οι Πόντιοι από τις βρύσες (πεγάδα) και τα ποτάμια τα μεσάνυχτα της Πρωτοχρονιάς, κατά το καλαντίασμά τους. Το νερό αυτό, που το θεωρούσαν αγιασμένο, το ‘φερναν στο σπίτι, έπιναν όλοι από λίγο και με το υπόλοιπο ράντιζαν το σπίτι, την αυλή, τα ζώα και τα χωράφια.\n—Θέλει βροχή από το Θεό).\nΣε κάθε σπίτι η νοικοκυρά έριχνε πάνω στα κοριτσάκια συμβολικό λίγο νερό, ενώ παράλληλα τα φιλοδωρούσε με αβγά ή και χρήματα.\nΕμείς το βρήκαμε στη σελίδα e-istoria.com. Πατήστε στον παρακάτω σύνδεσμο για να διαβάσετε το συγκεκριμένο άρθρο και να βρείτε και άλλα ενδιαφέροντα άρθρα για τον Πόντο και όχι μόνο:\nΣτον Πόντο η Καθαρή Δευτέρα δεν ήταν ημέρα γλεντιού και πετάγματος αετού. Ήταν ημέρα γενικού καθαρισμού όλων των σκευών και αντικειμένων που είχαν σχέση με το φαγητό. Για τον τελειότερο καθαρισμό χρησιμοποιούσαν την κατενή. Η κατενή είναι η γνωστή στους παλαιότερους αλισίβα. Σε ένα καζάνι έβραζαν νερό με στάχτη και μ’ αυτό καθάριζαν τα μεταλλικά και ξύλινα σκεύη και αντικείμενα. Τα κρεατοκούρα, τα ξύλινα κούτσουρα που επάνω έκοβαν τα κρέατα και έφτιαχναν και κιμά, όχι μόνο τα έπλεναν αλλά και τα έξυναν με αιχμηρά εργαλεία για να εξαφανιστεί κάθε ίχνος λίπους που ενδεχομένως είχε εισχωρήσει στο ξύλο. Παρομοίως έξυναν και τα κοβλάκια (ξύλινα δοχεία για βούτυρο) και τα καρσάνια (ξύλινες λεκάνες). Τα χάλκινα σκεύη αφού τα έπλεναν, τα έτριβαν με στάχτη για να γυαλίσουν. Επί πλέον καθάριζαν και τα διάφορα στρωσίδια του σπιτιού\nΕμείς το βρήκαμε στη σελίδα mavropouloskostas.wordpress.com. Πατήστε στον παρακάτω σύνδεσμο για να διαβάσετε το συγκεκριμένο άρθρο και να βρείτε και άλλα ενδιαφέροντα άρθρα για τον Πόντο :\nΜωμογέρια – Το έθιμο\nΌπως είναι ευρέως γνωστό, οι Πόντιοι, ζώντας αποκομμένοι από τον υπόλοιπο ελληνισμό, δημιούργησαν τον πολιτισμό τους κάτω από τις σκληρές συνθήκες της τουρκικής δουλείας και των βίαιων εξισλαμισμών. Ήταν λοιπόν επιτακτική η ανάγκη τους να κρατήσουν αναλλοίωτα το γλωσσικό τους ιδίωμα και πολλά άλλα στοιχεία του λαϊκού τους πολιτισμού, με σκοπό να διαφυλάξουν τον εθνικό τους χαρακτήρα και τη θρησκευτική τους κληρονομιά. Μέσα στα πλαίσια αυτής της ανάγκης, και καθώς πάντοτε υπήρξαν λαός χαρούμενος, δημιούργησαν το λαϊκό σατιρικό θέαμα των Μωμογέρων.\nΟι Μωμόγεροι, ή τα Μωμογέρια, έχουν τις ρίζες τους στην αρχαία Ελλάδα, στις αρχαίες διονυσιακές τελετές ή αγροτικές γιορτές. Η ονομασία τους δεν είναι εξακριβωμένο από πού προέρχεται, το βέβαιο πάντως είναι ότι το δεύτερο συνθετικό προέρχεται από τη λέξη γέρος, ενώ το πρώτο ενδεχομένως από την λέξη Μώμος, που ήταν Θεός των αρχαίων, προσωποποίηση της χλεύης και τις κατακρίσεως ή ακόμα και από την γνωστή και σήμερα λέξη μίμος. Το γεγονός άλλωστε πως οι Τούρκοι του Πόντου, ούτε είχαν ούτε έχουν τα δρώμενα αυτά επιβεβαιώνει την πλήρη ελληνικότητα του εθίμου.\nΗ αρχική παρουσία λοιπόν των Μωμογέρων είχε κάποιο σκοπό μαγικό και χαρακτήρα τελετουργικό, εντούτοις, με την πάροδο του χρόνου, ενσωματώθηκαν σ’ αυτούς στοιχεία Χριστιανικά και πήραν τη μορφή θεατρικής παράστασης. Η παράσταση αυτή έχει όλα τα χαρακτηριστικά της λαϊκής δημιουργίας: την ομαδικότητα, την ανωνυμία της δημιουργίας της παράστασης από ερασιτέχνες άντρες υποκριτές που μεταμφιέζονται και την προφορική μεταβίβαση του σεναρίου και της καλλιτεχνικής πείρας από άτομο σε άτομο και από γενιά σε γενιά.\nΈτσι, από την τουρκοκρατία μέχρι τις ημέρες του ξεριζωμού ,οι Μωμόγεροι ήταν εντελώς θεατροποιημένοι, είχαν σκοπό κυρίως ψυχαγωγικό και κανένα δείγμα τελετουργικό δεν υπήρχε σ’ αυτούς. Παρουσιάζονταν δε σχεδόν σε όλες τις πόλεις και τα χωριά του Πόντου, αλλού όλο το δωδεκαήμερο, από τα Χριστούγεννα μέχρι των Φώτων, αλλού κάποιες ημέρες του Δωδεκαημέρου, όπως την Πρωτοχρονιά.\nΟι θίασοι δεν ήταν όμοιοι σε όλα τα μέρη (έχουν καταγραφεί πάνω από 50 παραλλαγές) , ήταν αυτοσχέδιοι και παρουσιάζονταν κυρίως από νέους, οι οποίοι εκτός από το να ψυχαγωγήσουν τους συγχωριανούς τους στόχευαν και στη συγκέντρωση φιλοδωρημάτων. Από τα φιλοδωρήματα αυτά, όσα ήταν σε είδος (βούτυρο, τυρί , αλεύρι κ.λ.π ) άλλοτε μοιράζονταν σε φτωχές οικογένειες και άλλοτε καταναλίσκονταν μεταξύ των μελών του θιάσου. Όσα δε ήταν σε χρήμα, πήγαιναν σχεδόν πάντα στο ταμείο της κοινότητας, του σχολείου ή της εκκλησίας.\nΤο περιεχόμενο των παραστάσεων ήταν κατά κανόνα κωμικό, γι’ αυτό και οι παραστάσεις των Μωμογέρων χαρακτηρίζονται ως κωμωδία. Η κωμωδία όμως αυτή έπαιρνε σε πολλές περιπτώσεις κοινωνικές διαστάσεις, σατιρίζοντας τη διαφθορά και την αυταρχικότητα των Τούρκων δικαστών, των γιατρών και των τουρκικών αστυνομικών οργάνων, καθώς και την τυραννική συμπεριφορά των πρώτων σε βάρος των απλών, φτωχών ανθρώπων και ραγιάδων. Η αντίδραση σε όλα αυτά ήταν η κοροϊδία και τα κωμικά καμώματα από τη μεριά των καταπιεζομένων ή και ο εξευτελισμός, καμιά φορά, των αφεντάδων.\nΑυτές οι θεατρικές παραστάσεις μεταφέρθηκαν από τους προγόνους μας με τον ξεριζωμό στον ελλαδικό χώρο και, μέχρι το 1950, συνέχισαν να παρουσιάζονται σε αρκετά χωριά της χώρας μας. Εντούτοις, τα τελευταία χρόνια η αναβίωσή του εθίμου των Μωμογέρων έχει περιοριστεί σε μεμονωμένες προσπάθειες συλλόγων και πολιτιστικών φορέων.\nΤο πάτεμαν (το περπάτημα)\nΕπί σαράντα μέρες από τη γέννηση μωρού μετά τη δύση του ηλίου δεν επιτρεπόταν να βγει η λεχώνα από το σπίτι της ούτε και να μπουν μέσα στο σπίτι ξένοι. Επίσης στο διάστημα αυτό δεν έπρεπε να βάλουν στο σπίτι ωμό κρέας και ψάρια και δεν άφηναν έγκυο γάτα να μπει στο σπίτι, από φόβο μη γεννήσει και δε μπορεί να περπατήσει το μωρό.\nΕπίσης όσες φορές πέθαινε κάποιος, αν η νεκροπομπή περνούσε από το σπίτι της λεχώνας, αυτή έπρεπε να σηκώσει ψηλότερα από το νεκρό το μωρό. Στη περίπτωση που το σπίτι βρισκόταν χαμηλότερα από το δρόμο που θα περνούσε ο νεκρός, έπρεπε να σηκώσει το μωρό όσο μπορούσε ψηλότερα από το έδαφος. Σε διαφορετική περίπτωση, υπήρχε η άποψη ότι τα παιδιά αυτά δε θα μπορούσαν να περπατήσουν.\nΌσα παιδιά δε μπορούσαν να περπατήσουν, η μητέρα τους κατέφευγε στην εξής θεραπεία: Μάζευε ξύλα από εφτά φράκτες κήπων. Πολύ πρωί πήγαινε και έπαιρνε νερό ή από εφτά πηγάδια χωρίς να μιλήσει κανέναν ή αν δεν υπήρχαν πηγάδια από το ποτάμι. Μετά απ’ αυτό άναβε φωτιά σ’ ένα σταυροδρόμι (σταυροστράτ), διέλυε μέσα σε τηγάνι μολύβι ή κερί.\nΣτη συνέχεια έβαζε πιάτο (σαχάν) γεμάτο νερό από εφτά πηγάδια και επάνω τοποθετούσε ψαλίδι σε σχήμα χιαστό. Κατόπιν το διαλυμένο μολύβι ή κερί το έχυνε μέσα από μία τρύπα σφονδύλου (σποντύλ) μέσα στο νερό, όπου σχηματίζονταν διάφορα σχήματα ανθρώπων, γατών, σκύλων, βατράχων, κτλ. και από το σχήμα συμπέραναν από τι ήταν πατημένο το μωρό και δεν περπατούσε.\nΤα είδωλα του μολυβιού ή κεριού τα τύλιγε μέσα σε ένα άσπρο πανί και τα έθαβε, ενώ με το νερό έλουζε το μωρό στο ίδιο μέρος. Έπειτα η μητέρα μοίραζε στα εκεί παριστάμενα παιδιά ζαχαρωτά. Μετά απ’ αυτό το παιδί έπαιρνε δυνάμεις και μπορούσε να περπατήσει όπως πίστευαν.\nΗ έγκυος γυναίκα ήταν πολύ προσεκτική στα λόγια και στα έργα της. Πιο πολύ φοβόταν τις επίσημες γιορτές των Αγίων και ιδίως τη γιορτή του Αγίου Ιωάννη του Προδρόμου. Την ημέρα εκείνη, υποχρεωτικά νήστευαν όλες οι “νυφάδες” και την τηρούσαν ως ημέρα αυστηρής αργίας, γιατί φοβόντουσαν ότι τα έργα τους θα επέφεραν αντίκτυπο στη σωματική αρτιότητα του παιδιού τους.\nΜετά το τοκετό, αφού τακτοποιούσαν τη λεχώνα (λοχούσα) και την ξάπλωναν να ηρεμήσει, φώναζαν τον παπά για να κάνει αγιασμό και να ραντίσει το σπίτι. Την τελετή αυτή την έλεγαν “ευχόνερον”. Έπειτα εκτός από την αμοιβή του, του έκαναν και το τραπέζι. Κατά τη παράδοση, υποχρεωτική ήταν η ύπαρξη ομελέτας.\nΣτο τραπέζι αυτό δε συμμετείχε η μαμή. Εξαιτίας αυτής της διάκρισης βγήκε και η παροιμία: “Σα πόνια η μαμή, σο φούστρον ο ποπάς.” Από τότε αυτή η παροιμία λέγεται όταν άλλος κοπιάζει και σε άλλον αποδίδουν τις τιμές.\nΣτο νεογέννητο παιδί δε δίνανε το όνομα ανθρώπου που ήταν εν ζωή. Πίστευαν ότι αν το έκαναν, ήταν σαν να αντικαθιστούν το πρόσωπο αυτό από ένα νέο, οπότε το πρόσωπο αυτό έπρεπε να φύγει από τη ζωή.\nΣτη βάφτιση του νεογέννητου, η μητέρα παρέμενε στο σπίτι και περίμενε τον “δεξάμενο” να της πάει το μωρό και να της το παραδώσει λέγοντας: “Βαφτισμένο, μυρωμένο και το όνομα του …” Στη συνέχεια, η μητέρα φιλούσε το χέρι του κουμπάρου και έπαιρνε το παιδί.\nΤα χρήματα ή αντικείμενα που έδινε ο γαμπρός ως προίκα ονομάζονταν γανόνα ή κανόνα ή γανόλα. Ανάλογα με την περιουσιακή κατάσταση του γαμπρού και την αξιοσύνη της νύφης – ιδίως την ομορφιά της – ήταν ανάλογο και το χρηματικό ποσό που έδινε ο γαμπρός στα πεθερικά.\nΔιαβάστε τα κείμενα και στη σελίδα του συλλόγου Ποντίων Νέστου στον παρακάτω σύνδεσμο:\nΤέλος πολλά έθιμα σχετικά με τους μήνες θα βρείτε στο άρθρο μας για τους μήνες, πατώντας στον παρακάτω σύνδεσμο:\nΑκούγεται το τραγούδι «Αρνίμ’ η ψύμ’ κι θα εβγαίν » από τον κ. Θεοδοσιάδη Κώστα.


Upload.cd - Digitadiko\nUpload.cdThere are 4 products.\nΤο Digitadiko είναι επίσημος πωλητής Upload.cd συνδρομών στην Ελλάδα\n30 μέρες συνδρομή στο Upload.cd. Μπορεί να χρησιμοποιηθεί για ανανεώση συνδρομής λογαριασμού ή δημιουργία νέου. Μετά την ολοκλήρωση της πληρωμής στιγμιαία θα λάβετε email με τον κωδικό και οδηγίες ενεργοποίησης.\n90 μέρες συνδρομή στο Upload.cd. Μπορεί να χρησιμοποιηθεί για ανανεώση συνδρομής λογαριασμού ή δημιουργία νέου. Μετά την ολοκλήρωση της πληρωμής στιγμιαία θα λάβετε email με τον κωδικό και οδηγίες ενεργοποίησης.\n180 μέρες συνδρομή στο Upload.cd. Μπορεί να χρησιμοποιηθεί για ανανεώση συνδρομής λογαριασμού ή δημιουργία νέου. Μετά την ολοκλήρωση της πληρωμής στιγμιαία θα λάβετε email με τον κωδικό και οδηγίες ενεργοποίησης.\n365 μέρες συνδρομή στο Upload.cd. Μπορεί να χρησιμοποιηθεί για ανανεώση συνδρομής λογαριασμού ή δημιουργία νέου. Μετά την ολοκλήρωση της πληρωμής στιγμιαία θα λάβετε email με τον κωδικό και οδηγίες ενεργοποίησης.


Αρχική ΜΟΥΣΙΚΗΔΙΣΚΟΚΡΙΤΙΚΕΣThe Offspring - Let The Bad Times Roll\nΜε κορωνοϊούς, καραντίνες και τα ρέστα είχαμε δεν είχαμε φτάνουμε και στα μισά του υπέροχου 2021. Δεν έχω παράπονο, από το Σεπτέμβρη και μετά είχαμε πράματα να ασχοληθούμε: εκλογές στις ΗΠΑ, εισβολή Jon Schaffer στο Καπιτώλιο, αρνητές μάσκας, αρνητές ιού, αρνητές εμβολίων και γενικώς μία άρνηση. Η μόνη θετικότητα ήταν στα κρούσματα. Με τούτα και με κείνα, κάπως έτσι πέρασε κι ο καιρός για τους Offspring οι οποίοι έκαναν εννιά χρόνια να βγάλουν δίσκο.\nΈλαβαν χώρα διάφορες εξελίξεις στην μπάντα είναι η αλήθεια καθότι ΑΠΟΛΥΘΗΚΕ ο μπασίστας και ιδρυτικό μέλος, Greg K. Γιατί ρε Dexter μας το έκανες αυτό; Όχι τον Greg K. Ζήσαμε τον Dave Mustaine να απολύει τον Dave Ellefson κάποτε, έπρεπε να το ζήσουμε ΚΑΙ αυτό; Είναι στενάχωρο όταν μπαίνουν στη μέση νομικά και οικονομικά θέματα σε μπάντες τόσων χρόνων, τα μέλη των οποίων έφαγαν μαζί όλο το πακέτο από την αφάνεια μέχρι την καταξίωση.\nΤέλος πάντων, το φαν φακτ στην προκειμένη περίπτωση είναι ότι ο Greg K αντικαταστάθηκε από το θεό μπασίστα των No Doubt, Tony Kanal μόνο όμως σαν touring member. Στη θέση αυτή μονιμοποιήθηκε ο μέχρι πρότινος touring κιθαρίστας της μπάντας και νυν μπασίστας, Todd Morse. Συμπεριλαμβανομένων και των Dexter Holland και Noodles και τοποθετώντας τον Pete Parada (drums) στο κάδρο έχουμε την πλήρη εικόνα των Offspring πλέον.\nΤο "Let The Bad Times Roll" λοιπόν κυκλοφόρησε τον Απρίλιο του 2021, από την Concord και είναι ο πρώτος δίσκος της μπάντας που δεν κυκλοφορεί από την Columbia Records μετά από 24 χρόνια, δηλαδή από το "Ixnay…" και μετά. Η παραγωγή είναι του Bob Rock και όχι, εδώ δε θα γράψω τι άλλο έχει κάνει ο Bob Rock. Λίγη τσίπα πια.\nΟ δίσκος λοιπόν ξεκίνησε να γράφεται το 2013 αλλά λίγο τα νομικά/οικονομικά τρεχάματα, οι αλλαγές μελών, η αλλαγή εταιρείας, τα πολλά tour και φυσικά η πανδημία πήγαν πίσω όλη την κυκλοφορία. Καλά, μην κοροϊδευόμαστε, δεν έφταιγε η κορώνα που ξεκίνησαν να γράφουν το 2013 και ο δίσκος κυκλοφόρησε τώρα. Αυτή, μάλλον καθυστέρησε το release μερικούς μήνες, αλλά το βάζουμε κι αυτό στην εξίσωση γιατί πλέον αποτελεί μια δικαιολογία για τα πάντα: "ε, είναι κι η πανδημία στη μέση, τι να κάνεις!" κι ας έχει παραβιάσει STOP ή να σου τρώει τη σειρά στην ουρά για καφέ. Να δυο γρήγορα παραδείγματα που μου ήρθαν έτσι στο χαλαρό.\nΊσως πάλι, να έπαιξε ρόλο στην καθυστέρηση και το διδακτορικό που πήρε ο Dexter το 2017. Δηλαδή τι θέλει να μας πει; Ότι ο Dexter Holland, ο τραγουδιστής των Offspring, πήγαινε κάθε μέρα στο πανεπιστήμιο να κάνει την έρευνά του; Σιγά μην περίμενε να μπει και σε κάνα πρόγραμμα μπας και πάρει κάνα φράγκο. Τέλος πάντων, η αλήθεια είναι ότι ο τύπος είναι πολυπράγμων μιας και το 2004 κυκλοφόρησε, όχι κάποιον προσωπικό δίσκο, αλλά τη δική του καυτερή σως με όνομα "Gringo Bandito".\nΌλα αυτά τα τρεχάματα λοιπόν είχαν ως συνέπεια ο δίσκος να επανηχογραφηθεί σε διάφορα studios και περιόδους μεταξύ 2014 και 2019. Τουλάχιστον από τις τόσες φορές που γράφτηκε ξανά και ξανά θα έχουν μάθει τα κομμάτια πολύ καλά, να κι ένα καλό που βγαίνει απ’ αυτή την ιστορία.\nΤο πρώτο single του δίσκου "Coming For You" βγήκε αρκετά νωρίς είναι η αλήθεια, μόλις το 2015 και αρχικά δεν ήταν σαφές αν θα συμπεριλαμβανόταν στον επερχόμενο δίσκο – τότε δεν ήξεραν ότι τελικά το άλμπουμ θα κυκλοφορούσε έξι χρόνια μετά – αλλά η πρώτη επίσημη κυκλοφορία μετά το 2012 και το σχετικά μέτριο "Days Go By" αρκούσε ως αφορμή για παγκόσμια περιοδεία. Το συγκεκριμένο track στο βασικό του pattern θυμίζει λίγο το "Uprising" των Muse, δε θα έλεγα ότι τρελάθηκα για να είμαι ειλικρινής αλλά αφού εξυπηρέτησε το WWE και το pay per view τουρνουά "Elimination Chamber" ως επίσημο τραγούδι της διοργάνωσης, εμένα η γνώμη μου περιττεύει. Και για κάποιο περίεργο λόγο ανέβηκε και στο #1 του Billboard στην κατηγορία Mainstream Rock και μάλιστα ήταν το πρώτο μετά το "Gone Away", του 1997. Τόσες τραγουδάρες έβγαλαν από τότε, αυτό ανέβηκε ήθελα νά ‘ξερα; Προχωράμε.\nΔεύτερο single, το ομότιτλο "Let The Bad Times Roll". Καταρχάς να πούμε εδώ ότι ο τίτλος είναι μια παράφραση του μιούζικαλ του 1946 με τίτλο "Let The Good Times Roll" σαφώς με ειρωνική διάθεση καθώς το εν λόγω μιούζικαλ ήθελε να "προωθήσει" μια οπτική του "μια ζωή την έχουμε", "ας τη χαρούμε" κι "ας περάσουμε ωραία" και λοιπά. Ε, οι Offspring εννοούν το ακριβώς αντίθετο. Ότι όλα δεν πάνε κατ’ευχήν ας το πω κομψά, οπότε δώσ’του να καταλάβει.\nOh, baby let the bad times roll…\nΈνα κλασικό single Offspring θα πω ότι είναι, με ό,τι συνεπάγεται αυτό. Γιατί και το "Pretty Fly…" πολύ εμίσησαν αλλά τελικά είναι τραγουδάρα όπως και νά’χει. Τέτοιου τύπου κομμάτι θα το έλεγα, σαν αυτό ή το "Original Prankster" για παράδειγμα. Με σαφώς πιο σοβαρό περιεχόμενο στιχουργικά.\nΤρίτο και, ίσως, τελευταίο single είναι το "We Never Have Sex Anymore". Ντάξει, δε μου άρεσε καθόλου. Καταλαβαίνω ότι ο Dexter με τον Noodles σε λίγα χρόνια θα υπάγονται στις ευπαθείς ομάδες αλλά το τελευταίο πράγμα που θέλω να ακούσω από δαύτους είναι να παίζουν swing. Παιδιά, δε θέλουμε τρομπέτες, τρομπόνια και βουβουζέλες σε δίσκο Offspring. Ενώ έχει τα φόντα να είναι συμπαθητικό κομμάτι, όλη αυτή η ενορχήστρωση με χαλάει. Μπήκαν τα πνευστά στις αθηναϊκές πίστες και καλώς έγινε και μπήκαν, καμία αντίρρηση. Εκεί ταιριάζει. Σε τραγούδι Offspring, ΟΧΙ! Δε με ενδιαφέρει αν στιχουργικά υπάρχει ενδιαφέρον, ακούω το κομμάτι απλώς γιατί βαριέμαι να πατήσω skip. Το συνηθίζουν βέβαια τούτοι δω κατά καιρούς να βλέπουν κάτι όνειρα με περίεργες ενορχηστρώσεις αλλά δεν κρύβω ότι δεν είμαι φίλος.\nΤο εναρκτήριο κομμάτι του δίσκου "This is not Utopia" ανταποκρίνεται επάξια σε ένα χαρακτηριστικό που έχουν οι Offspring. Το πρώτο κομμάτι κάθε δίσκου τους είναι τραγουδάρα. Από τον πρώτο δίσκο και το "Jennifer Lost the War" μέχρι το "Days Go By" και το "The Future Is Now" όλα είναι ένα κι ένα. "We Are One", "Nitro", "The Meaning of Life", "Have You Ever", "Come Out Swinging", "The Noose", "Half-Truism". Θα έσκαγα άμα δεν τα έγραφα. Το συγκεκριμένο θα μπορούσε να έχει ξεπηδήσει κι από το "Americana" θα τολμήσω να πω, ή έστω το "Conspiracy of One". Οι Offspring που αγαπήσαμε.\n"Army of One" για τη συνέχεια το οποίο έχει μια εσάνς surf rock θα πω, δηλαδή το βασικό riff παραπέμπει σε κάτι τέτοιο όχι όλο το κομμάτι. Συμπαθητικό αλλά δε θέλουμε συμπαθητικά κομμάτια από τους Offspring.\nΤο "Breaking These Bones" ξεκινάει με μια μικρή εισαγωγή με τύμπανα από την ντραμερούκλα Pete Parada o οποίος θεωρώ ότι τεχνικά πέφτει πολύς στους Offspring αλλά η αλήθεια είναι ότι αν δεν έμπαινε στην μπάντα το 2007, δε θα έγραφε γι’αυτόν το depart.gr το 2021. Σε τούτο το τραγούδι υπάρχει μία πρώτη μουσική αναφορά σε ένα παλιό track της μπάντας, με τίτλο "Call It Religion" από το 1986 και το "7 songs" demo τους. Το "Breaking These Bones" πάντως ωραίο κομμάτι, γρήγορο, έτσι όπως μας αρέσει.\nΑκολουθεί το "In the Hall of the Mountain King" το οποίο μόλις το είδα σκέφτηκα "θα δούμε κάνα γκεστ από Jon Oliva τώρα εδώ μέσα να τρελαθούμε". Ίσως καλύτερα για όλους, δεν είναι συμμετοχή του Jon σε τραγούδι των Offspring αλλά μία εκτέλεση της ορχηστρικής σύνθεσης του Edvard Grieg του 1875. Πασίγνωστη σύνθεση και δεν έχετε παρά να την ακούσετε για να το διαπιστώσετε. Αχρείαστο θα το πω αλλά μάλλον είναι το αντίστοιχο "Intermission" (από το "Ixnay…") του δίσκου.\nΔυνατό και το "The Opioid Diaries" αλλά θα πω ότι το μεσαίο μέρος μου θυμίζει κρητική ταβέρνα με κρύο, φυσικά, γαμοπίλαφο έτοιμο για στοκάρισμα γιατί, ποιος κάθεται να το διατηρεί συνεχώς ζεστό για να σερβιριστεί όπως πρέπει; Θέλει ασχολία. Θα μπορούσε να λείπει αυτό το σημείο, εκεί θέλω να καταλήξω. Όταν βγαίνουμε από κει, το κομμάτι αποκτά και πάλι νόημα.\nΤο "Hassan Chop" είναι η δεύτερη αναφορά στο κομμάτι "Call It Religion" που αναφέρθηκε παραπάνω. Ο τίτλος του είναι βασισμένος στο μικιμάου με τίτλο "Ali Baba Bunny" στο οποίο ο Bugs Bunny με τη θεότητα Daffy Duck για κάποιο λόγο βρίσκονται στην Αραβική έρημο και πέφτουν πάνω σε ένα φρουρό με το όνομα "Hassan", ο οποίος το μόνο που κάνει είναι να υψώνει το γιαταγάνι του έτοιμος να πάρει σκαλπ φωνάζοντας "Hassaaaan Chop!". Αυτό είναι το κόνσεπτ και ο Dexter εδώ πέρα θέλει να στηλιτεύσει τα σκηνικά που εκτυλίσσονται στη Μέση Ανατολή με ISIS, αποκεφαλισμούς κλπ και γενικά το πρόσχημα που χρησιμοποιούν οι "σταυροφόροι" όλων των πλευρών ώστε να πείσουν τους άλλους ότι η μία θρησκεία είναι καλύτερη από μία άλλη και ούτω καθεξής. Το κομμάτι κάνει μπαμ ότι είναι βγαλμένο από άλλη δεκαετία – άλλο αιώνα για πιο σωστά – καθώς και ότι είναι στανταράκι πρώιμοι Offspring. Δύναμη.\nΤο τελευταίο "Lullaby" δεν το λαμβάνω υπόψιν σαν κομμάτι γιατί στην ουσία είναι ένα outro στο οποίο επαναλαμβάνεται το θέμα του "Let The Bad Times Roll", κάτι αντίστοιχο ας πούμε με το κλείσιμο του "Smash". Τι δισκάρα θεέ μου κι αυτή.\nΝτάξει, για την έντεχνη επανεκτέλεση του "Gone Away" με πιάνο και έγχορδα τι να πούμε; Από τη στιγμή που υφίσταται η συγκλονιστική original εκτέλεση όλες οι υπόλοιπες είναι απλές οδοντόκρεμες που λένε. Όταν ένα τραγούδι είναι masterpiece ό,τι και να το κάνεις ωραίο θα βγει. Και τα παραδείγματα είναι πολλά.\nΒρείτε για ποιο κομμάτι δεν ανέφερα τίποτα και κερδίστε τη χαρά της έρευνας!\nΣυνοψίζοντας, στην αρχή ακούγοντας το δίσκο στα πεταχτά, είχα λίγο απογοητευτεί. Στη συνέχεια βέβαια, αναθεώρησα γιατί θα πάρει σίγουρα κι άλλες ακροάσεις καθώς ακούγεται πολύ ευχάριστα. Υπάρχει το ενδεχόμενο οι Dexter και Noodles να ανανεώθηκαν λίγο μετά τις ανακατατάξεις στο line-up, δηλαδή την απόλυση του Greg K. Δεν ξέρω ποιος είχε δίκιο και τέτοια, δεν ήμουν μπροστά, δεν μπορώ να πάρω θέση. Δε θεωρώ ότι είναι δισκάρα αλλά ούτε και για σουβέρ. Εδώ που τα λέμε, δίσκο για σουβέρ οι Offspring δεν έχουν. Σίγουρα πάντως, καλύτερο από το "Days Go By" που προηγήθηκε.\nΗ ένσταση που έχω έγκειται στον ήχο της μπάντας από την ώρα που ανέλαβε ο Bob Rock, δηλαδή από το "Rise and Fall, Rage and Grace" και μετά. Είναι πεντακάθαρος και αυτό στην προκειμένη περίπτωση με χαλάει. Προσωπικά, από τον καναπέ που κάθομαι αυτή τη στιγμή, θεωρώ ότι ο ήχος των Offspring είναι αυτός που έφτιαξαν στο "Ixnay…" και στο "Americana" με παραγωγό τον Dave Jerden, ίσως και λίγο από "Conspiracy of One" με τον Brendan O’Brien.\nΠιο σύγχρονος από τα τρία πρώτα με τον Thom Wilson φυσικά αλλά όχι τόσο clean cut όπως στους τρεις τελευταίους δίσκους. Ήταν η χρυσή τομή βρωμιάς και καθαρότητας. ‘Αλλωστε, οι οπαδοί μιας μπάντας γι’αυτό είμαστε, να λέμε τις αποψούλες μας την ώρα που η μπάντα θα πράττει ό,τι και όπως γουστάρει, και καλά θα κάνει. Κι εμείς, πάλι από κάτω θα είμαστε όταν θα έρθουν φυσικά.\nΑ, και κλείνοντας να πω την αμαρτία μου, έχω αρχίσει να νοσταλγώ τον παλιό ντράμερ της μπάντας, Ron Welty, χωρίς αυτό να σημαίνει ότι ο Parada δεν είναι παικταράς! Αυτά. Ακούστε το δίσκο, έχει ενδιαφέρον κι ελπίζω μέχρι τον επόμενο να μη σπάσουν τα δεκατρία χρόνια των Tool.\nΠαραγωγός: Bob Rock\nΗμερομηνία Κυκλοφορίας: 16/05/2021\nBand Links: Offspring | Facebook | Instagram | Twitter | Spotify | YouTube\nTAGS Μουσική Review The Offspring Let The Bad Times Roll Concord Punk Rock


Αποδούλου Αμαρίου Ρεθύμνου - ellinismos.gr | Κόμβος Διασύνδεσης του Ελληνισμού\nΑποδούλου Αμαρίου Ρεθύμνου\nΤο Αποδούλου είναι χωριό και κοινότητα της επαρχίας Αμαρίου. Είναι χτισμένο σε υψόμετρο 450 μ. στην πλαγιά του βουνού Παπούρα του Ψηλορείτη, στο νοτιοανατολικό άκρο του νομού Ρεθύμνου. Από την πρωτεύουσα του νομού απέχει 54 χμ. Σήμερα αριθμεί 300 κατοίκους μαζί με αυτούς των συνοικισμών Σάτα και Ρίτικα.\nΤα προϊόντα που παράγει είναι κυρίως: λάδι, σταφύλια, κρασί, αμύγδαλα, όσπρια, λαχανικά και λίγα κτηνοτροφικά.\nΣχετικά με την προέλευση του ονόματος του χωριού υπάρχουν τρεις εκδοχές. Η πρώτη υποστηρίζει ότι το όνομα είναι αρχαίο ελληνικό, γΓ αυτό παραμένει αμετάβλητο κατά την κλίση του. Η δεύτερη υποστηρίζει ότι το χωριό κτίστηκε από απόδουλους, δηλ. δούλους απελευθερωμένους, από τους οποίους πήρε και το\nόνομα του. Καϊη τρίτη εκδοχή, που είναι περισσότερο πιθανή, υποστηρίζει ότι το όνομα προήλθε από τη λέξη απόδουλος που στα βυζαντινά και μεταβυζαντινά κείμενα σημαίνει τον απόμαχο της δουλειάς.\nΔεν είναι γνωστό πότε χτίστηκε το χωριό. Όμως από ένα τελετουργικό οίκημα του τέλους της μεσομινωικής εποχής καθώς και από ένα θολωτό τάφο των υστερομινωικών χρόνων, στον οποίο βρέθηκαν 4 σαρκοφάγοι που σήμερα βρίσκονται συναρμολογημένες στο Μουσείο Ρεθύμνου, συμπεραίνουμε ότι η περιοχή κατοικούνταν κατά την αρχαιότητα.\nΤο χωριό πρέπει να άκμασε επί Ενετοκρατίας. Αυτό συμπεραίνεται από τα βενετικά σπίτια και τα πολλά ενετικά νομίσματα που έχουν βρεθεί εδώ.\nΟι παλιότερες οικογένειες του χωριού είναι: οι Ψαρουδάκηδες, οι Γιαννάκηδες, οι Βο-λανάκηδες, οι Φωτάκηδες, οι Τρουλινοί και οι Ριζικιανοί. ·\nΚατά τη διάρκεια της Τουρκοκρατίας οι κάτοικοι ήταν κατά το μεγαλύτερο μέρος Έλληνες. Το 1821 οι Κρήτες εξεγέρθηκαν εναντίον των Τούρκων. Οι κάτοικοι του Αποδούλου κατέφυγαν στον Ψηλορείτη, μόλις έμαθαν ότι θα περνούσε από το χωριό τους πολυάριθμος τουρκικός στρατός για να αποκαταστήσει την τάξη. Όμως δύο γέροι που δεν μπόρεσαν να φύγουν σφάχτηκαν από τους Τούρκους, ενώ μια γυναίκα με τα παιδιά της πιάστηκαν αιχμάλωτοι.\nΗ γυναίκα αυτή εκτός από τα δικά της παιδιά είχε μαζί της και τα παιδιά (Καλλίτσα και Γιάννη) του προεστού του χωριού καπετάν Αλεξανδράκη, των οποίων τα Ιχνη χάθηκαν. Το μόνο που έμαθε ο Αλεξανδράκης ήταν ότι η Καλλίτσα πουλήθηκε σαν σκλάβα στην Αίγυπτο. Μετά από χρόνια και συγκεκριμένα το 1829 ο Άγγλος λόρδος Τζον Χέιν μαζί με τη γυναίκα του επισκέφτηκαν το Αποδούλου και ζήτησαν να δουν τον καπετάν Αλεξανδράκη. Η γυναίκα του λόρδου δεν ήταν άλλη από την Καλλίτσα, την οποία είχε αγοράσει στην Αίγυπτο ο πατέρας του. Επειδή δε ήταν καλή και όμορφη, όταν μεγάλωσε την πάντρεψε με το γιο του. Ο Χέιν μαγεμένος από την τοποθεσία και το κλίμα του Αποδούλου έκτισε εδώ μέ-γαρο για να παραθερίζει. Το κτίσμα μέχρι σήμερα ονομάζεται το Φράγκικο Κονάκι,\nΤην ιστορία της Καλλίτσας και του λόρδου μας παραδίδουν διάφοροι περιηγητές, μεταξύ των οποίων ο Ιωσήφ Χατζηδάκης.\nΣτην επανάσταση του 1866 οχυρώθηκαν στο Φράγκικο Κονάκι 300 Τουρκαλθανοί – που έκλεψαν όλους τους θησαυρούς του σπιτιού – και σώθηκαν από τους επαναστάτες χάρη στον τουρκικό στρατό που έφτασε έγκαιρα εκεί.\nΟι κάτοικοι του Αποδούλου πήραν μέρος σε όλους τους απελευθερωτικούς αγώνες της Ελλάδας και πολλοί απ’ αυτούς έχασαν τη ζωή τους. Στη μνήμη τους έχει ανεγερθεί Ηρώο.\nΣε απόσταση 5 χμ. από το Αποδούλου βρίσκεται η τοποθεσία Γρε Μπαμπακιά, όνομα που δείχνει ότι μάλλον παλιότερα στην περιοχή φυτευόταν βαμβάκι.\nΣτην τοποθεσία Γούρνες ο γεωργός Εμμανουήλ Μαραγκάκης βρήκε και μάζεψε τυχαία ένα κυλινδρικό κύπελλο που ανήκει στη μινωική περίοδο. Επίσης στη θέση Ξιφές υπάρχουν ερείπια αρχαίου οικισμού της νεολιθικής εποχής.\nΗ εκκλησία ταυ χωριού είναι ο Άγιος Ιωάννης ο Πρόδρομος, κτίστηκε το 1894 στη θέση παλιότερης και μικρότερης. Επειδή δε είναι αρκετά μεγάλη και κτίστηκε με προσωπική εργασία των κατοίκων του χωριού, ολοκληρώθηκε γύρω στα 1920. Ο περίγυρος της παλιότερα χρησίμευε σαν νεκροταφείο του χωριού.\nΟι κάτοικοι του χωριού λένε ότι ο Άγιος είναι θαυματουργός, γιατί όταν έκτιζαν την εκκλησία, έπεσε από τον τρούλο ο Γρηγόρης Τρουλινός και δεν έπαθε τίποτα.\nΕπίσης μια παράδοση αναφέρει ότι κάποιος Τούρκος κάτοικος του χωριού έκλεβε το λάδι της εκκλησίας που χρησιμοποιούνταν για τα καντήλια. Ο παπάς του χωριού που το αντΛήφθηκε. παραπονέθηκε στον Αι Γιάννη ότι δεν ήταν ικανός να προφυλάξει την εκκλησία από τους κλέφτες. Ένα πρωί όμως ο παπάς βρήκε τον κλέφτη Τούρκο με το ασκί του γεμάτο λάδι χωρίς να μπορεί να κουνηθεί από τη θέση του. Τότε του είπε να φέρει όσο λάδι έκλεψε και άλλο τόσο για να μπορέσει να φύγει, γιατί αλλιώς δε θα τον ελευθέρωνε ο Άγιος.\nΟ Άγιος Γεώργιος ο Ξιφηφόρος είναι βυζαντινή εκκλησία του 13ου αιώνα με πολλές τοιχογραφίες, οι οποίες έγιναν από τον παπά Αναστάσιο Ιστοριογράφο, γεγονός που αναφέρεται σε μια ελλιπή επιγραφή που βρέθηκε στο εσωτερικό της εκκλησίας. Οι Τούρκοι έχουν καταστρέψει όλες τις αγιογραφίες με τις ξιφολόγχες τους.\nΗ παράδοση αναφέρει ότι ο Άγιος θέλει πάντοτε την πόρτα του ανοικτή, γεγονός που διαπίστωσαν δυο επίτροποι της εκκλησίας. Αυτοί καθημερινά λογομαχούσαν κατηγορώντας ο ένας τον άλλον ότι δεν κλειδώνει την πόρτα της εκκλησίας, η οποία κάθε πρωί ήταν ανοικτή. Την επιθυμία του Αγίου ανακάλυψαν μια μέρα που, ενώ το προηγούμενο βράδυ κλείδωσαν μαζί οι δυό τους την πόρτα, το πρωί τη βρήκαν πάλι ανοικτή.\nΟ Άγιος Γεώργιος βρίσκεται στη θέση στου Τερζή το λάκκο. Μάλλον κτίστηκε επί Ενετοκρατίας. Σήμερα είναι ερειπωμένη.\nΗ εκκλησία του Αγίου Νικολάου κτίστηκε μάλλον και αυτή επί Ενετοκρατίας, αλλά το 1969 κατεδαφίστηκε και στη θέση της ανεγέρθηκε καινούρια.\nΦωτογραφία : https://www.amariguide.gr


Bestofferz | Deals - Προσφορές\n/ Προσφορές από το Deal Site: Bestofferz (Page 3)\nΕδιμβούργο:330€ το άτομο για αεροπορικά εισιτήρια (συμπεριλαμβάνονται φόροι) για 5 ημέρες / 4 νύχτες σε κεντρικό ξενοδοχείο 3* με πρωινό σε μπουφέ.\nΒΟΥΚΟΥΡΕΣΤΙ !!! 150€ το άτομο για αεροπορικά εισιτήρια (συμπεριλαμβάνονται φόροι) για 4 ημέρες / 3 νύχτες σε πολύ κεντρικό ξενοδοχείο 4* με πρωινό σε μπουφέ.\nΒιέννη:285€ το άτομο για αεροπορικά εισιτήρια (συμπεριλαμβάνονται φόροι), με απευθείας πτήση για 5 ημέρες / 4 νύχτες σε πολύ κεντρικό ξενοδοχείο 3 * με πρωινό σε μπουφέ.\nΕδιμβούργο:215€ το άτομο για αεροπορικά εισιτήρια (συμπεριλαμβάνονται φόροι) για 4 ημέρες / 3 νύχτες σε κεντρικό ξενοδοχείο 3* με πρωινό σε μπουφέ.\nΜπρατισλάβα:199€ το άτομο για αεροπορικά εισιτήρια (συμπεριλαμβάνονται φόροι) και διαμονή για 4 ημέρες/3 νύχτες σε πολύ κεντρικό ξενοδοχείο 4* με πρωινό σε μπουφέ.\nΒΡΥΞΕΛΛΕΣ!!! 195€ το άτομο για αεροπορικά εισιτήρια (συμπεριλαμβάνονται φόροι), με απευθείας πτήση για 4 ημέρες / 3 νύχτες σε πολύ κεντρικό ξενοδοχείο 3 * με πρωινό σε μπουφέ.\nΛισαβόνα:310€ το άτομο για αεροπορικά εισιτήρια (συμπεριλαμβάνονται φόροι) για 5 ημέρες / 4 νύχτες σε κεντρικό ξενοδοχείο 3* με πρωινό σε μπουφέ.\nΚοπεγχάγη:340€ το άτομο για αεροπορικά εισιτήρια (συμπεριλαμβάνονται φόροι) για 5 ημέρες / 4 νύχτες σε κεντρικό ξενοδοχείο 3* με πρωινό σε μπουφέ.\nΔουβίνο:280€ το άτομο για αεροπορικά εισιτήρια (συμπεριλαμβάνονται φόροι) για 5 ημέρες / 4 νύχτες σε κεντρικό ξενοδοχείο 4 * με πρωινό σε μπουφέ.\nΣΟΦΙΑ!!! 150€ το άτομο για αεροπορικά εισιτήρια (συμπεριλαμβάνονται φόροι), με απευθείας πτήση για 4 ημέρες / 3 νύχτες σε πολύ κεντρικό ξενοδοχείο 4 * με πρωινό σε μπουφέ.\nΜΑΛΤΑ!!! 150€ το άτομο για αεροπορικά εισιτήρια (συμπεριλαμβάνονται φόροι), με απευθείας πτήση για 5 ημέρες / 4 νύχτες σε πολύ κεντρικό ξενοδοχείο 4* με πρωινό σε μπουφέ.\nΒΟΥΚΟΥΡΕΣΤΙ !!! 170€ το άτομο για αεροπορικά εισιτήρια (συμπεριλαμβάνονται φόροι) για 4 ημέρες / 3 νύχτες σε πολύ κεντρικό ξενοδοχείο 4* με πρωινό σε μπουφέ.\nΜπρυζ:330€ το άτομο για αεροπορικά εισιτήρια (συμπεριλαμβάνονται φόροι) για 4 ημέρες / 3 νύχτες σε κεντρικό ξενοδοχείο 3* με πρωινό σε μπουφέ.\nΚωνσταντινούπολη:180€ το άτομο για αεροπορικά εισιτήρια (συμπεριλαμβάνονται φόροι) με απευθείας πτήση για 4 ημέρες/3 νύχτες σε κεντρικό ξενοδοχείο 4* με πρωινό σε μπουφέ.\nΒΑΡΣΟΒΙΑ!!! 155€ το άτομο για αεροπορικά εισιτήρια (συμπεριλαμβάνονται φόροι) για 4 ημέρες / 3 νύχτες σε πολύ κεντρικό ξενοδοχείο 3* με πρωινό σε μπουφέ.\nΣτοκχόλμη:310€ το άτομο για αεροπορικά εισιτήρια (συμπεριλαμβάνονται φόροι) για 5 ημέρες / 4 νύχτες σε κεντρικό ξενοδοχείο 4* με πρωινό σε μπουφέ.\nΜόναχο:245€ το άτομο για αεροπορικά εισιτήρια (συμπεριλαμβάνονται φόροι) με απευθείας πτήση για 5 ημέρες/4 νύχτες σε κεντρικό ξενοδοχείο 3* με πρωινό σε μπουφέ.\nΆμστερνταμ:295€ το άτομο για αεροπορικά εισιτήρια (συμπεριλαμβάνονται φόροι) με απευθείας πτήση για 5ημέρες/4νύχτες σε κεντρικό ξενοδοχείο 3* με πρωινό σε μπουφέ.


«ΜΕΤΡΟΝ»: Δεν έχουμε διαφορές με το ΑΣΜΑ 450+ ως προς τους στόχους αλλά ως προς την στρατηγική\nΣήμερα είχαμε δύο γεγονότα που αφορούν την ΑΕΠΙ. 1) Συζητήθηκαν τα ασφαλιστικά μέτρα που κατέθεσε το ΔΣ της εταιρίας (οι Ξανθόπουλοι δηλαδή) ενάντια στο διορισμό επιτρόπου. 2) Εδωσε συνέντευξη Τύπου το Σωματείο Ελλήνων Δημιουργών «ΜΕΤΡΟΝ».\nΓια το πρώτο θα περιμένουμε την απόφαση του δικαστηρίου, εμείς και οι Δημιουργοί πολλοί εκ των οποίων ήταν στην Ευελπίδων, έξω από το κτίριο που εκδικάστηκε η αίτηση για τα ασφαλιστικά.\nΣτο πάνελ των Δημιουργών του «Μέτρον» στη συνέντευξη Τύπου ήταν ο Θάνος Μικρούτσικος και οι Νίκος Πορτοκάλογλου, Γιώργος Ανδρέου, Μανώλης Φάμελος, Στάθης Δρογώσης. Στη Σφίγγα πραγματοποιήθηκε η συγκέντρωση και βρέθηκαν κι εκεί αρκετοί δημιουργοί (άλλοι από εκείνους στην Ευελπίδων και σαφώς πολύ λιγότεροι από τη συγκέντρωση που έκανε το... αντίπαλο Σωματείο ΑΣΜΑ 450+). Από τον Φίλιππο Πλιάτσικα έως το Νότη Μαυρουδή, από τον Κώστα Τουρνά ως τον Γιώργο Δημητριάδη και τον Ρόμπερτ Ουίλιαμς, από τον Nivo έως τον Φοίβο (Βανδή κ.ά.).\nΧαιρετισμό απηύθυνε και ο πρόεδρος του τρίτου σωματείου των Ελλήνων Δημιουργών ΣΩΜΣΕ, ο Γιώργος Θεοφάνους.\nΑς δούμε τα βασικά σημεία από την εισήγηση του «ΜΕΤΡΟΝ»:\n* Η όλη συζήτηση περί ΑΕΠΙ και για την όποια μορφή θα πάρει καθίσταται άνευ αντικειμένου στο βαθμό που δεν μπορεί να εισπράξει από την αγορά.\nΠιστεύουμε πως το άρθρο 45 στην πρώτη του μορφή ισοδυναμούσε με αναστολή των πληρωμών των χρηστών αίροντας έμμεσα την ποινική προστασία του πνευματικού δικαιώματος. Επέβαλε μια μακροχρόνια διαδικασία διαπραγματεύσεων,υποχρεωτικής διαιτησίας και εκδικάσεων που στην πράξη θα μηδένιζαν τα έσοδα μας.\n* Γνωρίζουμε πως επιχειρείται ξανά η επαναφορά του άρθρου αυτού στην πρώτη του μορφή, χωρίς επισήμως να το ζητά κανένας φορέας δημιουργών. Μια τέτοια κίνηση από όπου και αν προέλθει αποτελεί αιτία «πολέμου» για εμάς.\n* Επιχειρείται υπογείως στο νέο νομοσχέδιο που κάπου ετοιμάζεται, να υπάρχει πρόβλεψη που τελικά να επιτρέπει να δημιουργηθεί μια νέα ΑΕΠΙ στην χώρα μας, πράγμα που το νομοσχέδιο του Οκτωβρίου ΔΕΝ επέτρεπε.\n* Το πρώτο νομοσχέδιο προέβλεπε την υπαγωγή της ΑΕΠΙ σε καθεστώς ΟΣΔ (κάτι σαν βίαιη εγχείρηση αλλαγής φύλου) πράγμα που ενώ θα το θέλαμε πολύ, δυστυχώς δεν στηρίζεται πουθενά και ισοδυναμεί στην πράξη με απαλλοτρίωση. Ακόμα στον βαθμό που θα συνέβαινε αυτό, υπήρχε (και υπάρχει) πολύ σοβαρός κίνδυνος να αναλάβουν τον έλεγχο του νέου οργανισμού, ξένοι οργανισμοί και συμφέροντα.\n* Αντιπροτείναμε και πετύχαμε την ισχυροποίηση του εποπτικού συμβουλίου (που θα αποτελείται αποκλειστικά από Έλληνες Δημιουργούς και Κληρονόμους). Κεντρική διοικητική του ευθύνη ο κανονισμός της διανομής που θα έρθει επιτέλους αποκλειστικά στον έλεγχο μας.\n* Είμαστε υπέρ της πλήρους αποχώρησης των μετόχων από την διοίκηση της ΑΕΠΙ. Κανείς δεν συζητά όμως για το τι θα συμβεί στην περίπτωση που θα βρεθεί επενδυτής ή θα καταπέσει δικαστικά ο προσωρινός ή ο μελλοντικός επίτροπος που θα πάψει την διοίκηση. Οι μέτοχοι τότε θα επιστρέψουν ισχυροποιημένοι και δριμύτεροι.\n* Δεν είμαστε αντίθετοι στο θεσμό του Επιτρόπου που άλλωστε τον πρότεινε το σωματείο μας, φτάνει να τον εισηγείται το Εποπτικό Συμβούλιο των Δημιουργών και να αποφασίζει για την εφαρμογή του σχετικό δικαστήριο.\n* Προτείνουμε να δεσμευθούν οι μέτοχοι να καλύψουν τα αρνητικά κεφάλαια και να μεταβιβάσουν τη διοίκηση στους Δημιουργούς και σε έμπειρα στελέχη. Προτείνουμε στη σημερινή έτσι κι αλλιώς πολυπληθή ομάδα της Επιτρόπου να συμμετέχει από ένας εκπρόσωπος των τριών σωματείων του κλάδου.\n* Η ΑΕΠΙ θα μπορούσε να μετασχηματιστεί σε ΟΣΔ των Ελλήνων Δημιουργών χωρίς νομικές ακροβασίες. Τον έλεγχο του πλειοψηφικού πακέτου πρέπει να τον έχουν αποκλειστικά οι Έλληνες Δημιουργοί.\n* Δεν έχουμε διαφορές με το ΑΣΜΑ 450+ ως προς τους στόχους αλλά ως προς τη στρατηγική. Εμείς πιστεύουμε πως τα τρία σωματεία του κλάδου οφείλουν να συναντηθούν και να αναζητήσουν νομικά τεκμηριωμένες λύσεις με τη συνδρομή εμπειρογνωμώνων για την επόμενη μέρα.\n* Φυσικά δεν θεωρούμε πως όποιος έχει διαφορετική άποψη από εμάς είναι στρατιώτης του εχθρού.\n* Θέλουμε μία ισχυρή, υγιή και καθαρή ΑΕΠΙ που να εισπράττει, να ελέγχουμε τι και πως το εισπράττει και να το διανέμουμε εμείς οι δημιουργοί σε εμάς τους δημιουργούς. Και στο άμεσο μέλλον να διεκδικήσουμε και να πάρουμε όχι μόνο τη διοίκηση αλλά και τον ίδιο τον οργανισμό στα χέρια μας.


Από το Ελληνικό στα σύνορα με τα πόδια! - Απίστευτες κινήσεις απελπισίας των προσφύγων - Pelop.gr\nΑπό το Ελληνικό στα σύνορα με τα πόδια! - Απίστευτες κινήσεις απελπισίας των προσφύγων\nΗ απόγνωση σε όλο της το μεγαλείο: πρόσφυγες που φιλοξενήθηκαν την Πέμπτη το βράδυ στην αίθουσα αναχωρήσεων του πρώην δυτικού αεροδρομίου Ελληνικού, μάζεψαν, το μεσημέρι της Παρασκευής, τα πράγματά τους και ξεκίνησαν το ταξίδι με τα πόδια για την Ειδομένη και τα σύνορα της Ελλάδας με την ΠΓΔΜ!\nΟ εκνευρισμός τους περίσσευε. Δεν αντέχουν άλλο. Και αυτό είπαν στις αρχές, ότι δεν θέλουν να μείνουν άλλο στο Ελληνικό. Και, όταν κατάλαβαν πως με πούλμαν δεν μπορούσαν να φύγουν, ξεκίνησαν με τα πόδια. Δεν τους τρομάζει ούτε η ταλαιπωρία ούτε τα χιλιόμετρα που θα περπατήσουν. Έχουν περπατήσει τόσα πολλά για να φτάσουν ως εδώ...\nΗ πρώτη τους κίνηση ήταν να σταθούν στη στάση των λεωφορείων. Όταν, όμως, ένα πέρασε και ο οδηγός αποφάσισε να μην σταματήσει, παρά τα χαρτιά που του έδειχναν και έγραφαν "είμαστε άνθρωποι", η ένταση δεν έλειψε. Δεν τους έμενε άλλη επιλογή: βγήκαν σε μια λωρίδα της παραλιακής και άρχισαν να περπατούν. Απόγνωση, απελπισία\nΟι Σύροι πρόσφυγες, όπως περιγράφει το newsit.gr, μεταφέρθηκαν στην αίθουσα αναχωρήσεων του πρώην δυτικού αεροδρομίου το βράδυ της Πέμπτης, για να περάσουν το βράδυ. Δέχτηκαν να μεταφερθούν στο Ελληνικό, όπως είπαν, για να κοιμηθούν. Αλλά δεν θέλουν να μείνουν στην Αθήνα. Δεν θέλουν να μείνουν στην Ελλάδα. Θέλουν να φτάσουν στα σύνορα, για να περάσουν προς τη βόρεια Ευρώπη.\nΚάτι ανάλογο είχε συμβεί και νωρίτερα στον Πειραιά: περίπου στις 10 το πρωί συνειδητοποιώντας και αυτοί ότι ουσιαστικά είναι εγκλωβισμένοι, αφού δεν τους επιτρέπεται να επιβιβαστούν στα λεωφορεία για την Ειδομένη, οι πρόσφυγες και οι μετανάστες άρχισαν να φωνάζουν πως θέλουν να φύγουν. Χωρίς πραγματική οργάνωση και με την απλή παρακίνηση ορισμένων εξ αυτών, εκατοντάδες άτομα κινήθηκαν, φωνάζοντας συνθήματα. Είναι χαρακτηριστικό ότι, αφού διάνυσαν μερικά μέτρα, οι άνθρωποι σταμάτησαν και ξεκίνησαν καθιστική διαμαρτυρία.\nΠάνω από 1.000 σε τρεις επιβατικούς σταθμούς του ΟΛΠ\nΌλα αυτά ενώ περισσότεροι από 1.000 μετανάστες και πρόσφυγες φιλοξενούνται σε τρεις επιβατικούς σταθμούς του ΟΛΠ, στο λιμάνι του Πειραιά, ενώ η διοίκηση του Οργανισμού, λόγω του μεγάλου συνωστισμού, παραχώρησε και τον επιβατικό σταθμό που βρίσκεται στην πύλη Ε3. Στους δύο σταθμούς φιλοξενούνται ήδη από 500 άτομα στον καθένα, ενώ στην πύλη Ε-8, που βρίσκεται στην πλατεία Καραϊσκάκη, είναι συγκεντρωμένα περίπου 100 άτομα. Στον επιπλέον σταθμό που παραχωρήθηκε στην πύλη Ε-3 έχουν καταλύσει περίπου 50 άτομα.\nΤο... προσωρινό "μπλόκο" της κυβέρνησης\nΣτο μεταξύ, ο υπουργός Ναυτιλίας, Θοδωρής Δρίτσας, παραδέχτηκε ότι η κυβέρνηση έχει... εκπονήσει σχέδιο για επιβράδυνση των προσφυγικών ροών από τα νησιά στον Πειραιά για σήμερα, Παρασκευή, καθώς και το Σαββατοκύριακο. Μόνο που στην πράξη αυτό δεν είναι ιδιαίτερα εύκολο.\nΑκτοπλοϊκές πηγές, μιλώντας στο ΑΠΕ-ΜΠΕ, τόνισαν ότι τα δρομολόγια των ναυλωμένων πλοίων μπορούν να μειωθούν, αλλά δεν είναι εύκολο να μην κοπούν εισιτήρια σε μετανάστες και πρόσφυγες που επιθυμούν ν' αναχωρήσουν από τα νησιά, με προορισμό τον Πειραιά. Αυτή τη στιγμή, τρία πλοία, το «Ελευθέριος Βενιζέλος», το «Blue Star Patmos» και το καταμαράν «Tera Jet», είναι ναυλωμένα από το Υπουργείο Ναυτιλίας για τη μεταφορά προσφύγων και μεταναστών.\nΤο καταμαράν «Tera Jet» βρίσκεται στη Χίο, το «Ελευθέριος Βενιζέλος» στη Μυτιλήνη, ενώ το «Βlue Star Patmos» στον Πειραιά και αναμένεται ν' αναχωρήσει τις επόμενες ώρες για τη Σάμο.\nΕξάλλου, όπως ανακοίνωσε το Αρχηγείο του Λιμενικού, τουλάχιστον 1.008 μετανάστες και πρόσφυγες έχουν διασωθεί το τελευταίο 24ωρο από το Λιμενικό Σώμα, σε 19 περιστατικά έρευνας και διάσωσης, που έλαβαν χώρα στις θαλάσσιες περιοχές Λέσβου, Χίου, Κω και Μεγίστης.


Φόρουμ της Νεολαίας Βορειοηπειρωτών • Προβολή θέματος - θέμα χρόνου... πόσου?\nΤώρα είναι 10:45 am 23 07 2018\nθέμα χρόνου... πόσου?\nRe: θέμα χρόνου... πόσου?\nαπό knonis » 11:52 am 04 07 2008\ncaroline έγραψε: Κι αφου τα ειπαμε ολα βρε παιδια και τα καταλαβα... κοιταζοντας την εφημεριδα της κυβερνησης ειδα το ονομα μιας θειας μου να εχει εγκριθει η αιτηση της για κτηση της ελληνικης ιθαγενειας. Την πηρα τηλεφωνο σημερα κι αυτη δεν εχει περασει ουτε συνεντευξη!!!!!! Εγω γιατι περασα? (και επιπλεον περιμενω να ανακοινωθει απο την ΕΚ?). Μηπως επειδη η αιτηση της ηταν παλια (απο το '98) δεν χρειαστηκε να παει για συνεντευξη?! Θα μου στριψει πραγματικα! Πως γινεται αυτο? Ειναι κατι που δεν εχω καταλαβει?!\nΝομιζω οτι οσοι ειχαν κανει αιτηση πριν τον 5/2001 δεν περνανε συνεντευξη και ορκιζονται στην Νομαρχια κατευθειαν και οχι στην Περιφερεια.\nαπό caroline » 13:54 pm 04 07 2008\nΧειμαρα, επειδη μου ειπε και ο cafros να χαλαρωσω.... ειμαι στις ΗΠΑ κι αν δεν εχω την υπηκοοτητα μεχρι 1 Αυγούστου θα απελαθώ. Δεν εχω δικαιωμα να φυγω τωρα οικειοθελως και φυσικά εαν απελαθω δεν θα εχω δικαίωμα να παρω μαζι την κορη μου που ειναι 2 χρονων. Αυτα.\nΣε ευχαριστω παντως εσενα και ολους για τις συμβουλες και τις πληροφοριες.\nΕγγραφή: 16:35 pm 30 06 2008\nαπό Lego » 19:56 pm 04 07 2008\ncaroline σου εύχομαι να πάρεις την υπηκοότητα όσο πιο σύντομα μπορείς. Μπορεί να το έχεις προσπαθήσει ήδη ή απλά να λέω κουταμάρες, αλλά στη θέση σου θα πήγαινα στην Ελληνική πρεσβεία η οτιδήποτε Ελληνικό μπορείς να βρεις κοντά εκεί που μένεις στη Αμερική, από σωματεία, εκκλησία και άλλες ενώσεις Ελλήνων ομογενών. Που ξέρεις, μπορούν ίσως να σε βοηθήσουν να πάρεις πιο γρήγορα την υπηκοότητα. Και ίσως αν δημοσιευτεί στην εφημερίδα το όνομα σου, να μη χρειαστεί να σε απελάσουν αλλά να βγάλεις ταυτότητα από εκεί με κάποιο πληρεξούσιο ίσως. Δεν ξέρω αν τίποτα από όλα αυτά είναι εύκολο η εφικτό, έχω περάσει και εγώ διάφορα στο εξωτερικό με τα χαρτιά και καταλαβαίνω τι περνάς.\nαπό caroline » 11:28 am 05 07 2008\nLego, εχω δοκιμασει καποια απο αυτα που ειπες... Παντως ευχαριστω πολυ ολους.\nαπό anastasia87 » 13:16 pm 05 07 2008\nΕγω δηλαδη που τα εχω καταθεσει εδω και εναν χρονο και μου εχουν πει οτι τα χαρτια μου ειναι στο υπουργειο να υπολογιζω τουλαχιστον εναν χρονο ακομα ετσι?Και κατι αλλο...στην Νομαρχια τελικα ορκιζονται η στην Περιφερεια???\nαπό anastasia87 » 15:02 pm 31 08 2008\nΓει σας και παλι...\nΑν και εχει συζητηθει αρκετα το θεμα ρε παιδια μου φαινεται οτι περιμενω περιμενω και δε βλεπω τιποτα στο θεμα της πολιτογραφησης....αργει τοσο πολυ?παιρνει κανεις????Δεν ξερω αρχιζω να φοβαμαι μηπως γινει οτι και την προηγουμενη φορα...και μεινει το θεμα ετσι για χρονια .....! Και ετσι οπως διαμορφωνεται πια η κατασταση στην Ελλαδα αν δεν εχεις ΚΑΝΟΝΙΚΑ χαρτια δεν ειναι καλα τα πραγματα..ο κοσμος ισως και δικαιολογημενα διαχωριζει καταστασεις και ατομα.....\nαπό dimitrios » 23:09 pm 31 08 2008\nΔινουν, μην αγχωνεσαι απλα θελει μεγαλη υπομονη...εμενα εκανε περιπου 4 χρονια και φαντασου οτι τοτε δεν ειχε και πολλους που ειχαν κανεισ πολιτογραφηση ενω τωρα γινεται χαμος...δεν θελω να σε απογοητευσω αλλα υπολογισε πανς απο 1 χρονο για να περασεισ απο συνεντευξη + κανα μισο χρονο μεχρι να ορκιστεις και να παρεις την ταυτοτητα στα χερια σου\nΕγγραφή: 18:27 pm 16 09 2007\nαπό Dervitsiotis » 17:06 pm 02 09 2008\nΠροτιμώ το γερμανικό σύστημα από το να σε ρωτάνε αν ξέρεις να τραγουδάς τον εθνικό ύμνο, όπως έκαναν πρόσφατα σε μία ΒΗ στην διάρκεια της συνέντευξης! ΕΛΕΟΟΟΟΟΟΟΟΣΣΣΣΣΣΣΣΣΣΣΣΣ! Προς τι τέτοια ταπείνωση;!;!;!\nΔεν έχουν ουσιαστικές ερωτήσεις για το κράτος, τις κρατικές δομές και τα δικαιώματα του πολίτη εν Ελλάδι να κάνουν;!;!\n(Εμένα πάντως αν με βάλουν να κάνω κάτι τέτοιο... πειράζει να ψάλω τον Αλβανικό ή έστω την "Διεθνή";!;!...)\nΤεστ για την απόκτηση υπηκοότητας\nΣε ισχύ τέθηκαν από την 1η Σεπτεμβρίου οι νέες ρυθμίσεις, που αφορούν στην απόκτηση της γερμανικής υπηκοότητας από αλλοδαπούς. Όπως υποστηρίζουν πάντως εκπρόσωποι οργανώσεων μεταναστών, οι ερωτήσεις που τίθενται «είναι δύσκολο να απαντηθούν ακόμη και από τους Γερμανούς».\nΣύμφωνα με το νέο νόμο, στο εξής, ο ενδιαφερόμενος να αποκτήσει τη γερμανική υπηκοότητα πρέπει να αποδεικνύει γνώσεις της γερμανικής γλώσσας, αλλά και να κάνει ένα τεστ πολιτογράφησης. Συγκεκριμένα, καλείται να απαντήσει σε 33 ερωτήσεις που επιλέγονται τυχαία από τις συνολικά 310, οι οποίες έχουν διαμορφωθεί.\nΩς χαρακτηριστικό παράδειγμα, ώστε να εκφραστούν οι αντιρρήσεις των διαφωνούντων με τις καινούριες ρυθμίσεις, επιλέχτηκε η ερώτηση για το ποιος έγραψε τους στίχους του γερμανικού εθνικού ύμνου. Ο εξεταζόμενος μπορεί να επιλέξει ανάμεσα σε 4 απαντήσεις με σωστή απάντηση τη: Χάινριχ Χόφμαν φον Φαλερσλέμπεν. Πλην όμως, η ερώτηση θεωρείται δύσκολη ακόμη και για τους ίδιους τους Γερμανούς.\n«Πολλές από τις ερωτήσεις του τεστ πολιτογράφησης είναι ουσιαστικές», σημειώνουν σχολιαστές, όπως εκείνες που αφορούν στην οργάνωση του γερμανικού κράτους δικαίου και στα δικαιώματα και τις υποχρεώσεις των πολιτών. «Γιατί, όμως, πρέπει να γνωρίζει κάποιος ποιος ήταν ο πρώτος καγκελάριος της Γερμανίας», διερωτώνται πολλές οργανώσεις μεταναστών, που επικρίνουν τη νέα νομοθεσία.\nΑπό τις 33 ερωτήσεις ο εξεταζόμενος - υποψήφιος για την γερμανική υπηκοότητα - πρέπει να απαντήσει σωστά τουλάχιστον σε 17. Ο υποψήφιος έχει «άπειρες» προσπάθειες, ωστόσο, κάθε τεστ κοστίζει περί τα 25 ευρώ. Πάντως, η Γερμανία δεν είναι η μοναδική ευρωπαϊκή χώρα, στην οποία υπάρχει εφεξής τεστ πολιτογράφησης.\nΑντίστοιχα τεστ έχουν καθιερωθεί και υποβάλλονται σ’ αυτά οι ενδιαφερόμενοι να αποκτήσουν την υπηκοότητα και σε άλλες ευρωπαϊκές χώρες όπως είναι η Αυστρία, η Ελβετία, το Ηνωμένο Βασίλειο και η Λετονία. Σε ορισμένες από αυτές, όμως, τα τεστ είναι τόσο δύσκολα, που θεωρείται ότι είναι σχεδόν αδύνατο να απαντηθούν επιτυχώς χωρίς συστηματική προετοιμασία.\nαπό anastasia87 » 19:48 pm 05 09 2008\nΤο ελπιζω....το ελπιζω γιατι ειλικρινα εχω αρχισει να λεω τι γινεται?\nΕνταξει ενα χρονο εχω που τα εχω καταθεσεικαι ξερω οτι ο φακελος μου ειναι στο υπουργειο..απλα αναρωτιεμαι ποσο χρονο κανουν? διαβαζω εδω και τις εμπειριες αλλων παιδιων και ψιλοπεφτω...\nΠαντως τελειωσε ειναι αναγκαια η υπηκοοτητα....οσο κι αν καποιοι λενε οτι δεν αλλαζει και πολλα...δεν συμφωνω. Αλλο ροζ ταυτοτητα κι αλλο μπλε...ναι για τους φιλους και γνωστους δεν αλλαζει κατι , οι φιλοι θα ναι φιλοι και οι αλλοι που μας αποκαλουν " η Αλβανιδα μωρε ή ο Γιαννης μωρε ο Αλβανος θα ναι ιδιοι" απλα θα χουμε κατι να δειξουμε..οτι να εχω και γω οτι και εσυ!\nαπό subiris » 22:52 pm 03 11 2008\nΓεια σας! Διαβασα τα ποστς για το ταξίδι του φακέλου....\nκαι βασικα ηθελα να επιβεβαιωσω γιατι πολυ απογοητευτηκα..\nαπο την εφημεριδα της κυβερνησης μεχρι να παρεις τα χαρτια στα χεριά σου\nποσο 'περιπου' ( παντα ) θα παρει....??!?\nκαι μιλαμε για αθηνα, γιατι φανταζομαι επαρχια ισως ειναι πιο γρηγορό!\nΕγγραφή: 22:45 pm 03 11 2008\nαπό xylino spathi » 23:27 pm 03 11 2008\nΑρχες Ιουνιου βγηκε στην εφημεριδα της κυβερνησης και υπολογιζω σε καμια 20αρια μερες να ολοκληρωθει η διαδικασια.\nΠεριπου ενα 6μηνο.\nΑν θες την αποψη μου, αν δεν υπαρχει ιδιαιτερος λογος, ασε το χρονο να κυλισει και ουτε που θα το καταλαβεις ποτε θα γινει.\nαπό papilion » 00:56 am 04 11 2008\nΕρώτηση για αυτούς που ήδη έχουν πάρει την ταυτότητα.\nΑπο τη στιγμή που πάνε τα χαρτιά σου στο υπουργείο, πόσο καιρός πέρασε μέχρι την δημοσίευση της απόφασης στο ΦΕΚ?\nαπό subiris » 14:55 pm 06 11 2008\nΑν δεν υπήρχε λόγος βιασύνης πίστεψε με δε θα ρωτούσα...\nπέρασες και ορκωμοσία?\nμπορείς να μου πεις πιο αναλυτικά από την εφημερίδα της κυβέρνησης ποσο καιρό στην ορκωμοσία και από την orkomsia τι?\nαπό xylino spathi » 21:58 pm 06 11 2008\nΤον Ιουνιο βγηκε στην εφημεριδα της κυβερνησης και τον Οκτωβριο εγινε η ορκομωσια.\nΤωρα με ενημερωσαν απο τη νομαρχια να παω στο δημο καποια δικαιολογητικα για να εγγραφω στα μητρωα\nαπό subiris » 15:16 pm 07 11 2008\nτι να πω? άσχημα μαντάτα..\nαν έχουνε έτσι τα πράγματα ...\nτελοσπάντων ευχαριστώ και πάλι..και δεν έχω και που να πιστέψω μπας και αξιωθούν να τα κάνουν πιο γρήγορα!\nαπό papilion » 00:00 am 09 03 2009\nΠαιδιά άκουσα ότι καταργήθηκε το στάδιο της συνέντευξης για όλους ( όσοι είχαν καταθέσει τα χαρτιά πριν το 2000 δεν περνούσαν συνέντευξη).\nΙσχύει αυτό ή είναι ράδιο αρβύλα?\nαπό anastasia87 » 01:57 am 21 03 2009\nΑΠΟ ΤΗ ΣΤΙΓΜΗ ΠΟΥ ΔΗΜΟΣΙΕΥΕΤΑΙ ΣΤΟ ΦΕΚ Η ΑΠΟΦΑΣΗ ΠΟΣΟ ΚΑΙΡΟ ΠΑΙΡΝΕΙ ΝΑ ΝΑΙ ΚΑΠΟΙΟΣ ΕΤΟΙΜΟΣ ΓΙΑ ΤΑΥΤΟΤΗΤΑ?


Ρωσία: Ο Βλαντίμιρ Πούτιν θα εμβολιασθεί αύριο, 23 Μαρτίου – Alpha Πάτρας\nΒρίσκεστε σε:Αρχική»Κόσμος»Ρωσία: Ο Βλαντίμιρ Πούτιν θα εμβολιασθεί αύριο, 23 Μαρτίου\nΡωσία: Ο Βλαντίμιρ Πούτιν θα εμβολιασθεί αύριο, 23 Μαρτίου\nΟ εκπρόσωπος Τύπου του Ρώσου προέδρου Ντμίτρι Πεσκόφ δήλωσε αργότερα ότι ο Πούτιν θα εμβολιασθεί με ένα από τα τρία ρωσικά εμβόλια, χωρίς ωστόσο να αποκαλύψει ποιο εμβόλιο θα επιλέξει. «Θα είναι ένα από τα τρία δικά μας εμβόλια», δήλωσε ο Πεσκόφ απαντώντας σε σχετικό ερώτημα και προσέθεσε ότι «όλα τους είναι καλά και αξιόπιστα». Παράλληλα είπε ότι ο εμβολιασμός του Πούτιν δεν θα αποτελέσει δημόσια εκδήλωση, όπως έκαναν πολιτικοί σε μερικές χώρες. «Όχι δεν αναμένουμε ότι αυτό θα είναι μια δημόσια εκδήλωση», είπε ο Πεσκόφ.\nΟ Ρώσος πρόεδρος μιλώντας κατά την διάρκεια της σύσκεψης, η οποία μεταδόθηκε από την τηλεόραση, είπε ότι η Ρωσία έχει υπογράψει διεθνείς συμφωνίες για να προμηθεύσει το ρωσικό εμβόλιο Sputnik-V 700 σε εκατομμύρια ανθρώπους. Είπε επίσης ότι ήταν ζωτικής σημασίας να αυξηθεί η παραγωγή εμβολίων στην Ρωσία, όπου 4,3 εκατομμύρια άνθρωποι έχουν κάνει και τις δύο δόσεις του εμβολίου.\nΠροηγούμενο άρθροΘεοδωρίδου: Εξαιρετικά χαμηλό το ποσοστό εμβολιασμένων που νοσούν ξανά (βίντεο)\nΕπόμενο άρθρο Παναθηναϊκός: Ανακοίνωσε Καμπετσή


Σαν σήμερα το 2018: Άλλαξε τον ρου της ιστορίας! (videos) - Ποδόσφαιρο - gavros.gr\nΣαν σήμερα το 2018: Άλλαξε τον ρου της ιστορίας! (videos)\nΠαρασκευή, 9 Απριλίου 2021 - 10:18\nΟ Ολυμπιακός ανακοίνωνε, σαν σήμερα, το 2018, την πρόσληψη του Πέδρο Μαρτίνς, ως προπονητή του. Ο Βαγγέλης Μαρινάκης είχε συμφωνήσει με τον Πορτογάλο, αρκετά πριν εκείνος ανακοινωθεί. Ωστόσο, στις 9 Απριλίου του 2018, έγινε επίσημη, η συνεργασία των δύο πλευρών. Και έκτοτε… άλλαξε τον ρου της ιστορίας…\nΜία συνεργασία, η οποία έμελλε να δώσει στον Ολυμπιακό τόσα πολλά. Να τον κάνει ξανά πρώτο, να τον φέρει, δηλαδή, εκεί όπου του αξίζει να βρίσκεται. Να ισοπεδώσει την «εξυγίανση» και την προπαγάνδα, παίζοντας εξαιρετικό (το καλύτερο, με διαφορά, στην Ελλάδα) ποδόσφαιρο και διδάσκοντας πως γίνεται η πρόοδος, μέσα σε έναν Σύλλογο…\nΑκριβώς τρία χρόνια μετά, από εκείνη την ημέρα, κατά την οποία ο Ολυμπιακός ανακοίνωνε την πρόσληψη του Πέδρο Μαρτίνς, ο Θρύλος πηγαίνει για το δεύτερο συνεχόμενο νταμπλ του, στην Ελλάδα. Έχει πετύχει σημαντικές ευρωπροκρίσεις, απέναντι σε αντιπάλους δυνατούς και… πολύ δυνατούς! Έχει πάρει μεγάλες νίκες, στην έδρα του, αλλά και στις έδρες αντιπάλων του.\nΤο κυριότερο, όμως; Έχει καταφέρει να γίνει ξανά, ο Ολυμπιακός, μία ομάδα, η οποία σε κάνει να… θες κι άλλο! Σε κάνει να θες να τη βλέπεις διαρκώς. Ακόμη και στο κακό της βράδυ. Εκεί όπου δεν τα καταφέρνει. Έργο Μαρτίνς. Έργο Μαρινάκη. Και οι δύο δούλεψαν και δουλεύουν σκληρά, για να είναι ο Ολυμπιακός… όπως πρέπει. Και δεν συμβιβάζονται με τίποτα λιγότερο…\nΧασάν: «Θα κάνουμε τα πάντα για την πρόκριση!» (videos)\nΟ γίγαντας Χασάν είναι έτοιμος να πανηγυρίσει, με τον Θρύλο, ακόμη ένα νταμπλ! Και το δηλώνει!\nΟ γνωστός Μπέμπεκ θα σφυρίξει το ντέρμπι με τον Παναθηναϊκό! (video)\nΟ διεθνής Κροάτης ρέφερι ορίζεται για δεύτερη φορά στον Ολυμπιακό και για τέταρτη στη Superleague.


ΣΥΛΛΟΓΟΣ ΦΙΛΩΤΙΤΩΝ ΝΑΞΟΥ : Εκδηλώσεις του Συλλόγου Φιλωτιτών Νάξου\nΕκδηλώσεις του Συλλόγου Φιλωτιτών Νάξου\nΘα πραγματοποιηθεί την Κυριακή 8 Φεβρουαρίου 2015 το μεσημέρι (12.30). στο\nκέντρο διασκέδασης « Όμορφη νύχτα» ( Ζήνωνος 5 – Γαλάτσι - κοντά στην Αγία Γλυκερία). Θα παίξουν και θα τραγουδήσουν ο Νίκος Οικονομίδης και η Κυριακή Σπανού με το συγκρότημά τους – τιμή εισιτηρίου 20 ευρώ. Σε αυτήν περιλαμβάνεται το φαγητό, το κρασί και τα αναψυκτικά.\nΠρόεδρος: Τζιώτης Αντώνης 2109940475-6932821405\nΑντιπρόεδρος: Γρατσίας Βασίλειος 6970839913- 2109430746\nΕιδικός Γραμματέας : Γρατσία Κυριακή 6944386540-2109911851\nΜέλη : Δεσποτίδου Μαρία 6987899867-210 9716746\nΚοττάκη-Φακίνου Μαρίνα: 6972330603 -02102923309\nΛιανοπούλου-Γρατσία Ευαγγελία:6973755300 2285032420\nΜανιός Ηλίας: 6973200250\nΜουστάκη-Βλασερού Μάρω: 6974509222- 2130156894\nΑναρτήθηκε από ΣΥΛΛΟΓΟΣ ΦΙΛΩΤΙΤΩΝ ΝΑΞΟΥ στις 3:16 μ.μ.\nΑύριο ο Παιδικός Αποκριάτικος χορός του Συλλόγου Φ...


Συνολικά 65 δισ. ευρώ έφυγαν από τις ελληνικές τράπεζες προς φορολογικούς «παραδείσους» τα τελευταία δύο χρόνια, σύμφωνα με τον υπουργό Οικονομικών, Ευάγγελο Βενιζέλο, εκ των οποίων μόνο τα 16 δισ. ευρώ ακολούθησαν τη νόμιμη διαδικασία!\nΑναλυτικά, ο κ. Βενιζέλος, μιλώντας στην Ολομέλεια της Βουλής και περιγράφοντας την κατάσταση που επικρατεί στον τραπεζικό κλάδο, έδωσε στοιχεία για την «αιμορραγία» των τραπεζικών καταθέσεων.\nΠρόσθεσε μάλιστα ότι από τα 65 δισ. ευρώ που έφυγαν από τη χώρα, «μόλις το 10% αυτών έχουν καταλήξει σε τραπεζικούς λογαριασμούς στην Ελβετία και 32% στη Μεγάλη Βρετανία».\nΕπίσης, τόνισε ότι «η επιστροφή των καταθέσεων θα πρέπει να είναι ένας μεγάλος στόχος. Δεν σώζουμε τους τραπεζίτες και τους μεγαλομετόχους αλλά την τραπεζική λειτουργία. Χωρίς αυτή δεν υπάρχει οικονομία, ανάπτυξη, δουλειές. Αγωνιζόμαστε να σώσουμε τον ιστό της ελληνικής οικονομίας».\nLabels: Ευ. Βενιζέλος παράνομο χρήμα τράπεζες protothema.gr


Οι Estonian Sinfonietta Soloists στο «Μουσικό Καλοκαίρι 2017» της Καβάλας | City Connect News\nΟι Estonian Sinfonietta Soloists στο «Μουσικό Καλοκαίρι 2017» της Καβάλας\nΜετά την επιτυχία της πρώτης συναυλίας του “Μουσικού Καλοκαιριού 2017”, αυτό το ΣΑΒΒΑΤΟ 12/8 στις 21:30 ο Δήμος και το Δημοτικό Ωδείο Καβάλας, σε συνδιοργάνωση με το ξενοδοχείο ΙΜΑΡΕΤ, φιλοξενούν το σύνολο Estonian Sinfonietta Soloists σε ένα εκλεκτό πρόγραμμα με έργα από την εποχή Μπαρόκ έως και το β΄ μισό του 20ου αιώνα.\nΟι επτά επίλεκτοι Εσθονοί σολίστ της Estonian Sinfonietta θα εμφανιστούν μέσα στον ειδυλλιακό τετράγωνο κήπο του ΙΜΑΡΕΤ, επάνω στην πισίνα, παρουσιάζοντας ένα εξαιρετικά ενδιαφέρον και ποικιλόμορφο ρεπερτόριο που εκτείνεται από τη μουσική των Vivaldi, Bach και Mozart έως τον 20ο αιώνα, με τα έργα του Astor Piazzolla και δύο Εσθονών συνθετών: του κορυφαίου Arvo Pärt (Άρβο Περτ) και του δασκάλου του, Heino Eller (Χέινο Ελερ).\nΣτο πρώτο μέρος, μετά τη δημοφιλέστατη Μικρή Νυχτερινή Μουσική του Μότσαρτ, θα ακούσουμε το Κοντσέρτο για φλάουτο “Η Καρδερίνα” του Βιβάλντι (στο οποίο ο συνθέτης μιμείται τα τιτιβίσματα του πουλιού με το σολιστικό όργανο) και το βαθιά κατανυκτικό έργο του Περτ με τίτλο Summa (Άπαντα). Στο δεύτερο μέρος θα απολαύσουμε το “Καλοκαίρι” από τις Τέσσερεις Εποχές στο Μπουένος Άιρες του Πιατσόλα, το έργο”Μελωδία της Πατρίδας” του Έλερ, και η βραδιά θα κλείσει με το Κοντσέρτο για φλάουτο σε ρε ελάσσονα για φλάουτο του Καρλ Φίλιπ Εμάνιουελ Μπαχ – πιο γνωστού από τους γιους του Γιόχαν Σεμπάστιαν. Σολίστ οι Oksana Sinkova (φλάουτο) & Maano Männi (βιολί).\nH Estonian Sinfonietta είναι μία ορχήστρα που συνδέει δημιουργικά μουσικούς που έχουν παίξει ως σύνολο επί πολλά χρόνια, με εμφανίσεις στις μεγαλύτερες ευρωπαϊκές αίθουσες (Concertgebouw του Άμστερνταμ, Philharmonic της Κολονίας και της Αγίας Πετρούπολης, Flagey και Bozar των Βρυξελλών) και σε πολλά φεστιβάλ (Ars Musica στο Βέλγιο, Festival Internazionale Pianistico της Μπρέσια και του Μπέργκαμο, Mittelfest και Festival Emilia Romagna στην Ιταλία, Iitti Music Festival στην Φινλανδία, και Musikfest Kreuth am Tegernsee στην Γερμανία). Παίζοντας μαζί έχουν περιοδεύσει στην Ευρώπη (Ελβετία, Αυστρία, Ελλάδα, Τουρκία), στη Νότια Αμερική (Βραζιλία, Αργεντινή, Χιλή, Ουρουγουάη, Περού), στη Μέση Ανατολή, και σε διάφορα φεστιβάλ και κύκλους συναυλιών της Εσθονίας.\nΗ σύσταση της ορχήστρας αντικατοπτρίζει το ρεπερτόριό της. Επομένως, αποτελεί ένα ευέλικτο σύνολο που είναι ικανό να ερμηνεύσει μουσική από την εποχή Μπαρόκ έως και σύγχρονες συνθέσεις. Επιπλέον, δύναται να παρουσιάσει μεγάλα συμφωνικά έργα και να συμμετάσχει σε παραγωγές όπερας. Δεν έχει αρχιμουσικό ή καλλιτεχνικό διευθυντή, καθώς η μουσική είναι αποτέλεσμα συλλογικών ερμηνευτικών επιλογών εντός του συνόλου. Προσκαλεί όμως μαέστρους, όποτε αυτό απαιτείται και βάσει του ρεπερτορίου. Εξάρχοντες της ορχήστρας είναι οι Maano Männi και Arvo Leibur. Για τις συναυλίες της, η Estonian Sinfonietta συνεργάζεται με έμπειρους σολίστ-οραματιστές, οικοδομώντας μαζί τους ερμηνείες που απευθύνονται στους σύγχρονους ακροατές. Τον Μάιο του 2018 η ορχήστρα στην πλήρη μορφή της πρόκειται να δώσει συναυλία στη Βιέννη, στην Μεγάλη Αίθουσα των Φίλων της Μουσικής.\nΕίτε σε ατομικό ρεσιτάλ, είτε σε συναυλία μουσικής δωματίου ή ως σολίστ με ορχήστρα, οι δεξιοτεχνικές και εμπνευσμένες εμφανίσεις της φλαουτίστριας Oksana Sinkova δεν αφήνουν κανέναν ασυγκίνητο. Το ταξίδι της στη μουσική ξεκίνησε σε ηλικία 9 ετών. Έκτοτε η μουσική υπήρξε το πάθος της. Με αυτό ως εφόδιο κέρδισε 14 διαγωνισμούς, ανάμεσά τους 1ο βραβείο στον Πανσοβιετικό Διαγωνισμό «Νέος Βιρτουόζος» (1991, Κίεβο), 1ο βραβείο στον Διαγωνισμό “Yamaha” της Εσθονίας (1999), 1ο βραβείο στον Διαγωνισμό Johann Sebastian Bach της Ακαδημίας Μουσικής της Εσθονίας και της Ακαδημίας Sibelius της Φινλανδίας (1998), το Grand Prix στον Διαγωνισμό Johann Sebastian Bach της Εσθονίας (2000) και το 4ο βραβείο στον Διεθνή Διαγωνισμό PACEM IN TERRIS (2005, Bayreuth, Γερμανία). Το 2008 η νεαρή φλαουτίστα κέρδισε το 1ο βραβείο και τις περισσότερες ειδικές διακρίσεις στον Εθνικό Διαγωνισμό για Ερμηνευτές Πνευστών της Εσθονίας, και την ίδια χρονιά της απονεμήθηκε η διάκριση “Νέος Μουσικός 2008” του εσθονικού οργανισμού PLMF.\nΜετά την αποφοίτησή της με πτυχία Bachelor (cum laude) το 2002 και Master (cum laude) το 2006 από την Ακαδημία Μουσικής και Θεάτρου της Εσθονίας (τάξη των N. Punder and M. Helin, Ακαδημία Sibelius της Φινλανδίας), συνέχισε τις σπουδές της στο διδακτορικό πρόγραμμα (2006-11). Από το 2004-05 σπούδασε στην Ακαδημία Μουσικής και Θέατρου του Αμβούργου, στην τάξη του M. A. Epstein. Έχει επίσης συμμετάσχει σε masterclasses διάσημων παιδαγωγών και σολίστ, όπως οι G. Blasco, G. Marcossi, B. Giesler, H. Starreveld, L. Ruoho, M. Helin, J.-C. Gerard, R. Greiss-Armin, P. Gallois, M. Järvi, P.-L. Graf, W. Bennett και J. Frank. Το διάστημα 2000-11 εργάστηκε σε επαγγελματικές συμφωνικές ορχήστρες της Εσθονίας (κυρίως ως Κορυφαίο/Σόλο φλάουτο), ακολουθώντας παράλληλα σόλο καριέρα και διδάσκοντας από το 2008 στην Ακαδημία Μουσικής και Θεάτρου της Εσθονίας. Δίνει συχνά masterclasses και εμφανίζεται σε πολλά ρεσιτάλ και συναυλίες μουσικής δωματίου με διάφορα σύνολα, στην Εσθονία και αλλού. Το ρεπερτόριό της περιλαμβάνει πολλά δεξιοτεχνικά κομμάτια βιολιού σε μεταγραφή για φλάουτο. Τέλος, έχει εμφανιστεί με την περίφημη ορχήστρα δωματίου Camerata Nordica στην Εσθονία και στη Σουηδία, στο Φεστιβάλ Tra Lago e Monti της Ιταλίας και σε πολλά άλλα.\nΟ βιολονίστας Maano Männi ξεκίνησε τις μουσικές σπουδές του στο Μουσικό Σχολείο του Ταλίν με τον Tiiu Peäske και συνέχισε στην Ακαδημία Μουσικής και Θεάτρου της Εσθονίας (πρώην Κρατικό Ωδείο του Ταλίν) με τον θρυλικό καθηγητή Jüri Gerretz. Αποφοίτησε το 1992 και προσκλήθηκε για να αναλάβει τη θέση του βοηθού εξάρχοντα της Εθνικής Συμφωνικής Ορχήστρας της Εσθονίας. Την επόμενη χρονιά προήχθη σε βασικό εξάρχοντα και διατήρησε τη θέση έως το 2000. Υπήρξε επίσης εξάρχων της Ορχήστρας Δωματίου του Ταλίν (1993-97) και προσκεκλημένος εξάρχων της Εθνικής Όπερας της Εσθονίας (2004-05). Την τρέχουσα περίοδο είναι κορυφαίος εξάρχων της Δημοτικής Ορχήστρας Βαάσα (Φινλανδία).\nΩς σολίστ, ο Maano Männi έχει παίξει υπό τη διεύθυνση των περισσότερων Εσθονών και πολλών προσκεκλημένων μαέστρων, όπως οι Neeme Järvi, Arvo Volmer, Alexander Vedernikov, Tõnu Kaljuste. Δραστηριοποιείται επίσης έντονα στον χώρο της μουσικής δωματίου, έχοντας εμφανιστεί με τους Ralf Gothoni (πιάνο), Torleif Thedéen (βιολοντσέλο), Yuval Gotlibovich (βιόλα) και Christian Altenburger (βιολί) κ.ά. Παίζει συχνά με το Tobias String Quartet, ως συνιδρυτής του το 2000 με τον τσελίστα Aare Tammesalu. Το σύνολο αυτό έπαιξε τον Μάιο του 2016 στο φημισμένο Berlin Konzerthaus, παρουσιάζοντας μουσικά αριστουργήματα της Εσθονίας. Το διάστημα 2002-09 εργάστηκε ως καλλιτεχνικός διευθυντής της Johann Strauss Orchestra της Εσθονίας. Ξεκίνησε την καριέρα του ως μαέστρος σε masterclasses με τους Jorma Panula, Leonid Grin και Ilmar Tõnisson, μαθητή του θρυλικού Ilya Musin. Έκτοτε έχει διευθύνει ορχήστρες στην Εσθονία και τη Φινλανδία, καθώς επίσης συναυλίες μουσικής φλαμένκο και σουίνγκ. Έχει διδάξει ως λέκτορας βιολιού και μουσικής δωματίου στην Ακαδημία Μουσικής και Θεάτρου της Εσθονίας (1998-2004), και διδάσκει τακτικά σε masterclasses στις χώρες της Βαλτικής, στην Σκανδιναβία και στην Κίνα. Λόγω του πολυάσχολου προγράμματός του ως δεξιοτέχνης σολίστ, εξαίρετο μέλος συνόλων μουσικής δωματίου και εξάρχων ορχηστρικών συνόλων, έχει ταξιδέψει σε πολλές χώρες του κόσμου. Έχει ηχογραφήσει για την Εθνική Ραδιοτηλεόραση της Εσθονίας και για τη γερμανική εταιρεία “Erdeklang”, όπως επίσης για τη Φινλανδική “Alba Records”. To 2013 κυκλοφόρησε το σόλο CD του με τίτλο “Six Seasons+”, όπου ερμηνεύει μουσική των Astor Piazzolla και Evald Vain με τη Δημοτική Ορχήστρα του Pärnu. Από το 2016 παίζει σε ένα πολύτιμο γαλλικό βιολί του Charles François Gand (1810), ιδιοκτησίας του Ταμείου Πολιτισμού της Φινλανδίας.\nΓενική είσοδος: 15 ευρώ. Εισιτήρια προπωλούνται στο ξενοδοχείο ΙΜΑΡΕΤ (τηλ: 2510620151). Συμβουλεύουμε το ενδιαφερόμενο κοινό να τα προμηθευτεί εγκαίρως, διότι λόγω περιορισμένης διαθεσιμότητας χώρου και καθισμάτων αναμένεται να εξαντληθούν σύντομα.


ΚΟΡΩΝΟΪΟΣ-ΕΝΗΜΕΡΩΣΗ: Οι νεκροί έφτασαν τους 83 - Ανακοινώθηκαν 52 νέα κρούσματα - Ευβοϊκή Γνώμη online- Ειδήσεις και νέα από όλη την Εύβοια\nΣΑΒΒΑΤΟ 06 ΙΟΥΝΙΟΥ 2020 - 04:18\nΚΟΡΩΝΟΪΟΣ-ΕΝΗΜΕΡΩΣΗ: Οι νεκροί έφτασαν τους 83 - Ανακοινώθηκαν 52 νέα κρούσματα\n8 Απριλίου 2020, 18:02\nΣυνολικά 84 ασθενείς νοσηλεύονται διασωληνωμένοι σε Μονάδες Εντατικής Θεραπείας.\nΣυνολικά 83 θανάτους από κορωνοϊό στην Ελλάδα και 52 νέα κρούσματα, ανακοίνωσε την Τετάρτη 8 Απριλίου ο καθηγητής λοιμοξιολογίας, εκπρόσωπος του υπουργείου Υγείας Σωτήρης Τσιόδρας.\nΟ συνολικός αριθμός των κρουσμάτων είναι 1884 ( από 1832 χθες), εκ των οποίων το 57% αφορά άντρες. Από αυτά, 509 θεωρούνται σχετιζόμενα με ταξίδι από το εξωτερικό και 708 είναι σχετιζόμενα με ήδη γνωστό κρούσμα.\nΣυνολικά 84 συμπολίτες μας νοσηλεύονται διασωληνωμένοι (90 ήταν χθες). Η μέση ηλικία τους είναι τα 67 έτη. Το 30% είναι γυναίκες και οι υπόλοιποι άντρες. To 77% έχει υποκείμενο νόσημα ή είναι ηλικιωμένοι 70 ετών και άνω. Συνολικά 14 ασθενείς έχουν εξέλθει από τις ΜΕΘ.\nΤέλος, έχουμε 2 ακόμα καταγεγραμμένους θανάτους και 83 θανάτους συνολικά στη χώρα (χθες ήταν 81). Οι 23 ήταν γυναίκες και οι υπόλοιποι άντρες. Η μέση ηλικία των θανόντων μας ήταν τα 74 έτη και το 87% είχε κάποιο υποκείμενο νόσημα ή ηλικία 70 ετών και άνω.\nΌπως ανακοίνωσε ο κ. Τσιόδρας, παγκοσμίως έχουν καταγραφεί 1.440.000 κρούσματα κορωνοϊού και 83.103 θάνατοι. Στην Ευρώπη έχουν πεθάνει 55.826 άνθρωποι και στις ΗΠΑ 12.857.


Στα 50 ευρώ οι ανέπαφες συναλλαγές χωρίς τη χρήση PIN\nΈως και 50 ευρώ είναι από σήμερα και έως τις 31 Μαΐου οι ανέπαφες συναλλαγές καρτών χωρίς τη χρήση PIN, από 25 που ίσχυε μέχρι και χθες. Όπως ανακοίνωσε η Ελληνική Ένωση Τραπεζών, το μέτρο λαμβάνεται στο πλαίσιο του περιορισμού των επιπτώσεων του κορωνοϊού (COVID-19) στη δημόσια υγεία και τη συναλλακτική πρακτική.\nΥπενθυμίζεται ότι όλες οι συναλλαγές, ανεξαρτήτως ορίου ποσού, πραγματοποιούνται ανέπαφα χωρίς να παραδίδεται η κάρτα πληρωμών στον εκάστοτε υπάλληλο του καταστήματος που διενεργείται η συναλλαγή. Για συναλλαγές πέραν του ποσού των 50 ευρώ θα συνεχίσει να ζητείται από τον κάτοχο της κάρτας η πληκτρολόγηση του ΡΙΝ του στο POS. Υπενθυμίζεται, επίσης, προσοχή των συναλλασσόμενων στην ασφαλή φύλαξη της κάρτας τους.


Θέμα: Χρείαζομαι 20.000€ για το βήμα, τί κάνω ?\n10.03.2020, 17:37 #1\nΗ εταιρία στην οποία δουλεύω έχει παρουσία σε διάφορες χώρες του κόσμου, συμπεριλαμβανομένης της Αυστραλίας. Υπάρχει μεγάλη πιθανότητα να μεταφερθώ στο Sydney για να αναλάβω νέα καθήκοντα.\nΈπειτα απο υπολογισμό του budget που θα χρειαστώ κατέληξα στα 20.000€ (σε περίπτωση που ο εργοδότης μου δεν αναλάβει κανένα έξοδο).\nΤο πρόβλημα είναι.. ότι δεν τα χω και είναι κρίμα να χάσω τέτοια ευκαιρία.\nΓνωρίζω πως ως Έλληνας πολίτης δεν ξεδηλώνομαι ποτέ ολοκληρωτικά απο την Ελλάδα, οπότε ο τραπεζικός μου λογαριασμός στην Εθνική Τράπεζα θα υπάρχει για πάντα (όσο υπάρχει κίνηση).\nΜπορώ ως κάτοικος εξωτερικού να πάρω δάνειο απο ελληνική τράπεζα ?\nΥπάρχει περίπτωση να απορριφθεί η visa μοu εάν έχω δάνειο (χρέος) στο κεφάλι μου ?\nΤί financial statements θα μου ζητήσουν για την visa μου ?\nΥπάρχουν διεθνής τράπεζες που προσφέρουν δάνεια σε μετανάστες ή γενικά σε πολίτες ξένων χωρών ?\nΠροσφέρει η Αυστραλία δάνεια για μετανάστες όπως ο Καναδάς ?\nbudget, αυστραλία, δάνειο, λεφτά, χρήμα


Γενικά βελτιωμένος καιρός την Παρασκευή με άνοδο της θερμοκρασίας - Καιρός | News 24/7\nΓενικά βελτιωμένος καιρός την Παρασκευή με άνοδο της θερμοκρασίας\nΟ Εθνικός Κήπος EUROKINISSI\nΕπικράτηση μελτεμιού στο Αιγαίο. Η πρόγνωση του καιρού από τον διευθυντή της ΕΜΥ Θοδωρή Κολυδά.\n25 Ιουνίου 2020 21:53\nΓενικά αίθριος καιρός με περιορισμένη αστάθεια στα ηπειρωτικά. Το πρωί με το «μπάσιμο» του μελτεμιού ίσως έχουμε τοπικές βροχές σε Εύβοια και Βόρειες Κυκλάδες και Κρήτη\nΟι άνεμοι θα φτάνουν στο Αιγαίο τα 4 με 6 και βαθμιαία τα 6 με 7 μπ στο Κεντρικό και Νότιο Αιγαίο\nΤην Παρασκευή προβλέπεται γενικά αίθριος καιρός στις περισσότερες περιοχές της χώρας. Λίγες τοπικές βροχές θα εκδηλωθούν στα ανατολικά ηπειρωτικά, την Εύβοια και τη βόρεια Κρήτη , ενώ τις μεσημβρινές και απογευματινές ώρες θα εκδηλωθούν τοπικοί όμβροι ή μεμονωμένες καταιγίδες στα ηπειρωτικά, κυρίως στα κεντρικά και βόρεια ορεινά. Οι άνεμοι θα πνέουν από βόρειες διευθύνσεις, στα δυτικά 3 με 5, στα ανατολικά 4 με 6 και βαθμιαία στο Αιγαίο τοπικά 7 μποφόρ. Η θερμοκρασία θα κυμαίνεται σε κανονικά για την εποχή επίπεδα και θα έχει μέγιστη τιμή στα βόρεια τους 31 βαθμούς στα υπόλοιπα ηπειρωτικά και το Ιόνιο τους 32 με 33 και στα νησιά του Αιγαίου τους 28 με 31 βαθμούς Κελσίου.\nΣτην Αττική προβλέπεται γενικά αίθριος με τοπικές νεφώσεις μέχρι το μεσημέρι στα ανατολικά και τα βόρεια. Οι άνεμοι θα πνέουν βόρειοι βορειοανατολικοί 4 με 6 και το απόγευμα στα ανατολικά πρόσκαιρα έως 7 μποφόρ. Η θερμοκρασία θα κυμανθεί από 19 έως 31 βαθμούς Κελσίου, ενώ η μέγιστη στα ανατολικά θα είναι 2 με 3 βαθμούς χαμηλότερη.\nΣτη Θεσσαλονίκη προβλέπονται λίγες νεφώσεις, παροδικά αυξημένες τις μεσημβρινές και απογευματινές ώρες, με τοπικές βροχές και πιθανώς μεμονωμένες καταιγίδες. Οι άνεμοι θα πνέουν μεταβλητοί 3 με 4 μποφόρ και η θερμοκρασία θα κυμανθεί από 19 έως 31 βαθμούς Κελσίου.\nΞΕΡΕΤΕ ΟΤΙ: Στις 26/6/1996: 38°C στην Αθήνα με την ατμόσφαιρα αποπνικτική λόγω του νέφους , ενώ το 2007 είχαμε 44.8°C στο κέντρο της Αθήνας, η υψηλότερη θερμοκρασία που έχει καταγραφεί στο σταθμό του ΕΑΑ στο Θησείο από το 1897.


ΚΙΝΗΜΑ ΛΑΟΥ: Το «Σύμπλεγμα της Μέδουσας» στην ελληνική κοινωνία...\nΌλες αρχίζουν να τρέχουν, αλλά μία, που παράφαγε, αργεί ένα δευτερόλεπτο.\nΤο τσιτάχ τη καταδιώκει, τη φτάνει, πηδάει πάνω της και…\nΗ αντίδραση ακινησίας εξυπηρετεί δύο σκοπούς: Αν ο θύτης δεν σιγουρευτεί πως το θύμα είναι νεκρό (πράγμα που σπάνια ξεχνάνε να κάνουν τα τσιτάχ), τότε καθώς θα το κουβαλάει σε κάποιο ήσυχο μέρος για να γευματίσει ή καθώς θα κοιτάει τριγύρω μήπως έρθει κάποιο άλλο αρπακτικό, ισχυρότερο, το θύμα έχει την ευκαιρία να επιχειρήσει μια απόδραση.\nΤο αιλουροειδές του επιτέθηκε ξαφνικά, τον άρπαξε από τον ώμο και ξεκίνησε να τον τινάζει «όπως ένα σκυλί τεριέ τινάζει έναν ποντικό»\nΚαι συνεχίζει: «Το σοκ μου προκάλεσε κατάπληξη. Ήταν κάτι σαν όνειρο, στο οποίο δεν υπήρχε αίσθηση πόνου ούτε συναίσθημα τρόμου, αν και είχα απόλυτη συναίσθηση των όσων συνέβαιναν.»\nΟι στρατιώτες που έχασαν κάποιο μέλος τους ή είχαν διαμπερές τραύμα από βλήμα/θραύσμα αναφέρουνμια κατάσταση αποπροσωποποίησης, όπως αυτή του εξερευνητή.\nΛέει ο βετεράνος του Βιετνάμ Τζον Κ: «Άκουσα την έκρηξη του ολμού και πετάχτηκα στο έδαφος. Ευτυχώς, σκέφτηκα, δεν χτυπήθηκα. Είδα, σαν να ήμουν σε ταινία, τον νοσοκόμο να τρέχει πάνω μου. Άρχισε να ασχολείται με τα πόδια μου και τον είδα να γίνεται όλος κόκκινος, από το αίμα. Μου φάνηκε παράξενο και κοίταξα κάτω… Και είδα ότι δεν είχα πόδια… Αλλά δεν ένιωθα πόνο, δεν ένιωθα καν να είμαι εγώ.»\nΜια παρόμοια κατάσταση περιγράφει κι ο Τζορτζ Όργουελ, όταν τραυματίστηκε στην Ισπανία. «Σε γενικές γραμμές είχα την αίσθηση ότι βρισκόμουν στο κέντρο μιας έκρηξης. Μου φάνηκε ότι ακούστηκε ένας δυνατός πάταγος και ότι με τύλιξε ένα εκτυφλωτικό φως, κι ένιωσα ένα τρομερό σοκ -όχι πόνο, απλώς ένα βίαιο σοκ, σαν από ηλεκτρική εκκένωση. Μαζί του μια αίσθηση απόλυτης αδυναμίας.» (Ο θάνατος του συμβατικού κυρίου Όργουελ –http://sanejoker.info/2014/11/near-death-experience-orwell.html)\nΜε αυτήν την αντίδραση πετυχαίνει δύο πράγματα: Είτε θα φαγωθεί χωρίς πόνο είτε θα περιμένει την κατάλληλη ευκαιρία για να δραπετεύσει.\nΣτην αναμπουμπούλα το τσιτάχ χαίρεται. Και θα σας πω μια πιθανή διέξοδο από το «σύμπλεγμα της Μέδουσας» χρησιμοποιώντας μια αληθινή ιστορία:


Στη Νορβηγία, κέρδισε η Κεντρο-Αριστερά… – Νοοτροπία:\nΣτη Νορβηγία, κέρδισε η Κεντρο-Αριστερά…\nΤελωνειακοί και αστυνομικοί ελέγχουν αυτοκίνητο στη Κακαβιά (ΑΡΙ)\nΗ κοπέλα που βοηθάει τη γιαγιά στο σπίτι, τέσσερεις μέρες την εβδομάδα, είναι μια νεαρή Αλβανίδα, η Λόνα. Οι δύσκολες συνθήκες στον τόπο της, ένα χωριουδάκι έξω απ’ τα Τίρανα, την έσπρωξαν να κατεβεί ως «οικονομική μετανάστρια» στην Αθήνα. Δεκαεννιά χρονών έφτασε εδώ και ρίχτηκε με τα μούτρα στη δουλειά: καθαρίστρια. Έξυπνη (μίλαγε τα ελληνικά φαρσί λίγους μόλις μήνες αφότου κατέβηκε στην Ελλάδα), εργατική και συνεπής, στάθηκε τυχερή. Νομιμοποιήθηκε με τις πρώτες φουρνιές απ’ τις περίφημες «πράσινες κάρτες» κι έχει έτσι ασφάλιση στο ΙΚΑ και το κεφάλι της (σχετικά) ήσυχο με την Αστυνομία. Δούλευε σε τρεις δουλειές, νυχθημερόν (συμπεριλαμβανομένης και μιας Τράπεζας, υποκατάστημα της οποίας καθάριζε τα χαράματα κάθε μέρας). Απορούσαμε με τέτοια υπερ-εργατικότητα, αλλά τελικά μάθαμε πως είχε αφήσει πίσω της δίχρονο παιδί όταν έφυγε, αγόρι που γέννησε στα 17 της! Πριν δυο χρόνια έφερε στην Αθήνα τον άντρα της και μετά τον μικρό αδερφό της (που μέχρι τότε επιδοτούσε αυτή με τους μισθούς της). Όνειρό της ήταν να φέρει και το γιό της, που μεγάλωνε με τη γιαγιά του στο χωριό, ώστε να μπορέσει ο μικρός να πάει σχολείο στην Αθήνα και, μεγαλώνοντας, να αυξήσει τις πιθανότητες να ζήσει μια καλύτερη ζωή. (Mη χέσω, αλλά δεν είναι της παρούσης αυτό.)\nΌσο ο μικρός πλησίαζε τα έξη, η Λόνα οργάνωνε την κάθοδό του στην Ελλάδα. Πρώτα κάθησε κι έκανε (πολιτικό) γάμο με τον άντρα της. Mετά, αυτός αναγνώρισε επίσημα το δικό του τέκνο. Μέχρι να το απαιτήσει η ελληνική γραφειοκρατία, αρκούσε πως ήτανε πατέρας του παιδιού της, μένανε μαζί και τον έλεγε «άντρα της» – τα τυπικά είναι ως φαίνεται εντελώς περιττά στην Αλβανία. Ετοίμασε το πρώτο σετ δικαιολογητικών. Έχασε πάνω από μια βδομάδα μεροκάματα τρέχοντας στις διάφορες υπηρεσίες, στο Αλλοδαπών, στο ΙΚΑ, στη Νομαρχία και στους δικηγόρους. Η συχνότητα των επισκέψεών της στους δικηγόρους με παραξένεψε πραγματικά. Αργότερα κατανόησα πως αυτοί που οι μετανάστες λένε «δικηγόρους» δεν είναι νομικοί ούτε βέβαια δικηγόροι: είναι η εξέλιξη των γραφιάδων με το πτυσσόμενο τραπεζάκι που έκαναν πιάτσα έξω απ’τις δημόσιες υπηρεσίες συντάσσοντας και συμπληρώνοντας αιτήσεις με το αζημίωτο για τους αγράμματους, τους επαρχιώτες και τους ηλικιωμένους ως τα τέλη της δεκαετίας του ογδόντα. Βέβαια, οι σημερινοί αντίστοιχοι είναι κατά κύριο λόγο αλλοδαποί που κατέχουν σχετικά καλά την ελληνική γλώσσα (είναι δηλαδή «παλιοσειρές») και – κυρίως – τις διαδικασίες, τα δικαιολογητικά, τα σωστά γραφεία και άτομα στις δημόσιες υπηρεσίες. Είναι δικτυωμένοι, ένα άτυπο μπλοκ μικροδιαπλοκής με την κατώτερη και μέση ιεραρχία της Δημόσιας Διοίκησης. Λειτουργούν δε βάσει σαφώς καταρτισμένου (και πανάκριβου) τιμοκαταλόγου παροχής υπηρεσιών.\nΜε τα πολλά, τα χαρτιά ήταν έτοιμα. Η Λόνα ανησυχούσε (μυριζόταν φαίνεται πως οι διαπλοκές της Κακαβιάς είναι άλλες απ’ τις διαπλοκές της Αθήνας), συνδύασε τη σχετική άδεια με το τριήμερο του Αγίου Πνεύματος για να κερδίσει μια μέρα και μπήκε στο λεωφορείο για το μακρύ ταξίδι προς τα Τίρανα. Γύρισε άπρακτη, συφοριασμένη και μόνη. Στη Κακαβιά δεν επέτρεψαν την είσοδο του παιδιού της. Ευτυχώς είχε προβλέψει και ο παππούς του μικρού την είχε συνοδεύσει ως τα σύνορα «δια παν ενδεχόμενον». Έτσι, γύρισε πάλι ο μικρός στα Τίρανα. Η επίσημη δικαιολογία ήταν ότι το παιδί έπρεπε να συνοδεύεται και από τους δύο γονείς – λες και ξαφνικά νοιάστηκε το Ελληνικό κράτος μπας και η Αλβανίδα μάνα εγκατέλειψε τον σύζυγο και του πήρε το παιδί χωρίς τη συναίνεσή του!\nΔυό μήνες μετά, Δεκαπενταύγουστο, η Λόνα και ο άντρας της ξανανέβηκαν μαζί στα Tίρανα. Και ξαναεπέστρεψαν χωρίς το παιδί τους. H Λόνα ήταν παντελώς φρικαρισμένη, δεν της έπαιρνες κουβέντα. Σταδιακά αλλά σταθερά το βλέμμα της σκοτείνιαζε, το δέρμα της γκριζάριζε, οι κινήσεις της γινόταν πιο αργές, λες και ο τόπος που τη φιλοξενούσε κι όπου με τον ιδρώτα της έβγαζε το ψωμί της τη βάραινε με μια παράλογη, ακατανόητη κατάρα: να ζει μακρυά απ’ το γιό της. Την περασμένη Τρίτη, η Λόνα εμφανίστηκε στο σπίτι άλλος άνθρωπος: ένα χαμόγελο μέχρι τ’αυτιά, κόκκινα μάγουλα όπως παλιά, ως που τραγουδούσε μπαίνοντας για δουλειά. Τι έγινε Λόνα, τη ρώτησα – όλα καλά; Έφερα το γιό μου, έλαμψε. Μα πώς; Απόρησα, τι άλλαξε. Η Λόνα χασκογέλασε και έσκυψε το κεφάλι, σα να ντρεπόταν. Με τα πολλά, ομολόγησε πως είχε δώσει στο συνοριακό φυλάκιο, μαζί με τα χαρτιά του παιδιού, ένα φακελλάκι με διακόσια ευρώ. Αυτό ήταν όλο; Και γιατί δεν το είχες κάνει απ’ την αρχή, ρώτησα πολύ φυσιολογικά. Μα, δεν μου το είχε πει κανείς – με αποστόμωσε εξίσου φυσιολογικά η Λόνα.\nΔημοσιεύτηκε την Σεπτεμβρίου 14, 2005 Συντάκτης nootropiaΚατηγορίες Uncategorized\n3 σκέψεις σχετικά με το “Στη Νορβηγία, κέρδισε η Κεντρο-Αριστερά…”\nΟ/Η lemania λέει:\nΣεπτεμβρίου 15, 2005 στο 5:47 πμ\nΈνα πρόβλημα που προέκυψε με τα comments έχει πλέον λυθεί. Ευχαριστώ mindstripper & eryx-t για την ειδοποίηση.\nΟ/Η vasvoehttp://vasvoe.blogspot.com λέει:\nΣεπτεμβρίου 15, 2005 στο 4:55 μμ\nΑδικείς τα συμπαθέστατα γαϊδουράκια 😛\nΟ/Η eryx-thttp://akri.blogspot.com/ λέει:\nΣεπτεμβρίου 15, 2005 στο 5:54 μμ\nΕίδες, αυτά τα καημένα τα γαϊδουράκια πάντα κάποιο βαρύ φορτίο… Τώρα τον άχαρο ρόλο των εξαχρειωμένων homo σάπιους.\nΠροηγούμενες Προηγούμενο άρθρο: Κούτες και πούπουλα\nΕπόμενες Επόμενο άρθρο: I’m singing in the rain (μπααα…)


Τα καλύτερα ξενοδοχεία για το 2018 - Long Branch - TripAdvisor\nΤα καλύτερα ξενοδοχεία - Long Branch, Νιού Τζέρσεϊ\nΠαροχές Επιχειρηματικό κέντρο Υπάλληλος υποδοχής Ίντερνετ Αίθουσες συσκέψεων Ξενοδοχείο μη καπνιστών Κλιματισμός Δωρεάν WiFi Μικρή κουζίνα Πρόσβαση-αναπηρικό καρότσι Μπαρ/Lounge Σουίτες Δωρεάν στάθμευσηΌλα\nΣτυλ Long Branch: Όλα τα ξενοδοχεία Οικονομικό Μεσαίας κατηγορίας Πολυτελείας Ρομαντικό Παραλιακό Κατάλληλο για οικογένειες Επαγγελματικός σκοπόςΌλα\nΝο 4 από 4 ξενοδοχεία με την καλύτερη σχέση ποιότητας-τιμής: Long Branch\n2,3 χλμ. από Long Branch\n3,6 χλμ. από Long Branch\n4,7 χλμ. από Long Branch\n5,2 χλμ. από Long Branch\n6,1 χλμ. από Long Branch\n7,5 χλμ. από Long Branch\n7,6 χλμ. από Long Branch\n7,8 χλμ. από Long Branch\n8,1 χλμ. από Long Branch\n8,5 χλμ. από Long Branch\n8,6 χλμ. από Long Branch\n8,8 χλμ. από Long Branch\n8,9 χλμ. από Long Branch\n9,2 χλμ. από Long Branch\n9,5 χλμ. από Long Branch\n9,7 χλμ. από Long Branch\n10,3 χλμ. από Long Branch\n11,1 χλμ. από Long Branch\n12,5 χλμ. από Long Branch


Jurassic World Dominion: Η επανένωση του θρυλικού cast, 30 χρόνια μετά, στο πιο επικό trailer που έχεις δει | Jenny.gr\nΤο επικό φινάλε του Jurassic Park έρχεται στις αίθουσες τον Ιούνιο του 2022\nΤο Jurassic Park ανήκει σε αυτές τις ταινίες που σημάδεψε τη γενιά των σημερινών 35+. Τη δεκαετία του 90, οι δεινόσαυροι ήταν διαχειρίσιμοι (σε μέγεθος). Σήμερα είναι ψηφιακά αναβαθμισμένοι, είναι επικίνδυνοι, είναι όμως και συναισθηματικοί. Σαν το reunion που θα δούμε στη μεγάλη οθόνη τον Ιούνιο.\nΟ Δρ. Alan Grant (Sam Neill), η Δρ. Ellie Sattler (Laura Dern) και ο Δρ. Ian Malcolm (Jeff Goldblum) επιστρέφουν μετά από 29 χρόνια, για να ενώσουν τις δυνάμεις τους με τον Owen Grady (Chris Pratt) και την Claire Dearling (Bryce Dallas Howard), ενώ οι δεινόσαυροι κυριαρχούν στη Γη. Ναι, το 2022.\nΑν μεγάλωσες με το Jurassic Park, δεν υπάρχει περίπτωση να μην δεις το trailer του Jurassic World Dominion και να μην κυλήσει ένα δάκρυ νοσταλγίας. Οι παλιοί συναντούν την πιο νέα γενιά, αν και ο Chris Pratt είναι εντελώς αχρείαστος, κατά την ταπεινή μου άποψη.\nΗ ταινία ωστόσο ξεφεύγει από τα όρια του πάρκου και βλέπουμε καταδιώξεις σε ταράτσες, σε χιονισμένες εκτάσεις και γενικώς το trailer μας προετοιμάζει για μία επική ολοκλήρωσης της σειράς ταινιών. «Από τον αρχιτέκτονα και σκηνοθέτη του Jurassic World, Colin Trevorrow, το Dominion διαδραματίζεται 4 χρόνια μετά την καταστροφή του Isla Nublar. Τώρα οι δεινόσαυροι ζουν και κυνηγούν μαζί με τους ανθρώπους, σε όλο τον κόσμο. Αυτή η εύθραυστη ισορροπία θα αναδιαμορφώσει το μέλλον και θα καθορίσει, μια για πάντα, αν τα ανθρώπινα πλάσματα θα παραμείνουν οι μεγαλύτεροι θηρευτές του πλανήτη. που τώρα μοιράζονται με τα πιο τρομακτικά πλάσματα της ιστορίας». Αυτά θα δούμε στις 10 Ιουνίου 2022.


.:: Λ.Λ.Π. ::. -- ΑΝΕΠΙΣΗΜΟ BLOG: ΣΤΟ ΕΛΕΟΣ ΤΩΝ ΚΟΥΚΟΥΛΟΦΟΡΩΝ\nΟργανωμένες καταδρομικές επιδρομές στο κέντρο της Αθήνας και της Θεσσαλονίκης πραγματοποίησαν χτες ομάδες κουκουλοφόρων, οι οποίοι εκμεταλλευόμενοι την παντελή έλλειψη αστυνόμευσης και παρουσίας αστυνομικών στην περιοχή, προκάλεσαν σοβαρές ζημιές σε καταστήματα και ΙΧ.\nΠανικός επικράτησε το μεσημέρι στο Κολωνάκι, όταν ομάδα περίπου 30 κουκουλοφόρων που κρατούσαν στα χέρια τους σιδηρολοστούς συγκεντρώθηκαν στη Δεξαμενή και στη συνέχεια, λίγο μετά τις 12.00 το μεσημέρι, έκαναν πραγματική επέλαση προς τα καταστήματα που βρίσκονται στις οδούς Σκουφά, Ηρακλείτου, Πινδάρου και Σόλωνος, με συνέπεια να προκαλέσουν σοβαρές ζημιές.\nΕπίσης, οι κουκουλοφόροι κατέστρεψαν μεγάλο αριθμό αυτοκινήτων, ενώ προξένησαν ζημιές και σε υποκαταστήματα τραπεζών.\nΗ επίθεση αυτή στην περιοχή του Κολωνακίου ήταν, σύμφωνα με την αστυνομία, οργανωμένη και μετά τις καταστροφές που προκάλεσαν οι δράστες εξαφανίστηκαν προς την οδό Σόλωνος.\nΗ οικονομική ζωή του Κολωνακίου νέκρωσε μετά την επίθεση, αφού και όσοι καταστηματάρχες γλίτωσαν τις επιχειρήσεις τους τις έκλεισαν από τον φόβο νέας επίθεσης. Επίσης, ο κόσμος που είχε κατέβει για ψώνια στην περιοχή καθώς και όσοι βρίσκονταν στις καφετέριες έφυγαν από τον φόβο νέας επίθεσης των κουκουλοφόρων.\nΟι δράστες πέταξαν προκηρύξεις στην οδό Σκουφά, οι οποίες έγραφαν «οι εχθροπραξίες συνεχίζονται...» και «λευτεριά στον Γ. Βούτση-Βογιατζή που απαλλοτρίωσε την Εθνική Τράπεζα στου Γκύζη».\nΕίναι η δεύτερη φορά που τα καταστήματα της περιοχής αυτής γίνονται στόχος κουκουλοφόρων. Η πρώτη ήταν κατά τα επεισόδια του Δεκεμβρίου μετά τη δολοφονία του Αλέξανδρου Γρηγορόπουλου.\nΟι καταστηματάρχες είπαν ότι χθες δεν υπέστησαν τις μεγάλες ζημιές που είχαν υποστεί την πρώτη φορά, γιατί η επιδρομή έγινε μεσημέρι και οι δράστες εξαφανίστηκαν αμέσως. Κατά τα γεγονότα του Δεκεμβρίου οι κουκουλοφόροι είχαν κλέψει πλήθος εμπορευμάτων, ενώ χθες περιορίστηκαν μόνο στο να σπάσουν τις βιτρίνες των καταστημάτων και τα αυτοκίνητα που ήταν παρκαρισμένα στους δρόμους.\nΤην τελευταία στιγμή γλίτωσε το κατάστημά της στη διασταύρωση των οδών Σκουφά και Πινδάρου η κ. Σούλα Μικέλη. «Ηταν περίπου καμιά τριανταριά άτομα, τα οποία φορούσαν κουκούλες και κρατούσαν στα χέρια τους σιδηρολοστούς. Την ώρα εκείνη ήμουν στην είσοδο του καταστήματος και μόλις τους είδα τρομοκρατήθηκα. Οταν ένας από αυτούς σήκωσε το σίδερο για να μου σπάσει τη βιτρίνα, έβαλα τα κλάματα και τον παρακάλεσα να μη μου κάνει ζημιά. Σταμάτησε, με κοίταξε και αφού μου είπε ότι δεν θα με πειράξει έφυγε και έτσι γλίτωσα τις ζημιές...»\n«Ο νόμος δεν τηρείται»\nΓια τη μη αστυνόμευση της περιοχής διαμαρτύρεται ο Αγ.Αλαβράς, ο οποίος έχει μαγαζί με ρούχα στη συμβολή των οδών Σκουφά και Φιλικής Εταιρείας. «Δεν υπάρχει ασφάλεια. Δεν είναι δυνατόν να γίνονται αυτά τα πράγματα στο κέντρο της Αθήνας. Δεν υπάρχει πολιτική βούληση για να κυνηγήσουν αυτούς τους ανθρώπους. Η λογική λέει ότι όταν υπάρχει νόμος, τον τηρείς. Και ο νόμος δεν τηρείται...».\nΜεγάλες ζημιές υπέστη και η βιτρίνα του καταστήματος εταιρείας επώνυμου ρούχου της Ζωής Βλαστού, στη διασταύρωση των οδών Πινδάρου και Σκουφά. «Πάλι τα ίδια. "Φρέσκα" ήταν τα τζάμια που είχαμε τοποθετήσει μετά τις τελευταίες ζημιές κατά τα γεγονότα του Δεκεμβρίου».\nΤΑ ΕΚΑΝΑΝ ΓΥΑΛΙΑ - ΚΑΡΦΙΑ ΚΑΙ ΣΤΟ ΚΕΝΤΡΟ ΤΗΣ ΘΕΣΣΑΛΟΝΙΚΗΣ\nΣτη Θεσσαλονίκη τρεις μικρές ομάδες κουκουλοφόρων επιτέθηκαν χθες το πρωί με ξύλα, πέτρες και σιδηρολοστούς σε δύο τράπεζες και ένα ΑΤΜ στο κέντρο της Θεσσαλονίκης.\nΑρχικά, γύρω στις 8.30 μια ομάδα περίπου 10 νεαρών βγήκαν από το πανεπιστήμιο και επιτέθηκαν με πέτρες, ξύλα, λοστούς και άλλα αντικείμενα στο υποκατάστημα της Εθνικής Τράπεζας στο Σιντριβάνι. Μέσα σε ελάχιστο χρόνο κατάφεραν να σπάσουν την τζαμαρία της πρόσοψης, ενώ κανείς από τους υπαλλήλους και τους πελάτες που βρίσκονταν την ώρα εκείνη στο κατάστημα, δεν τραυματίστηκε.\nΛίγη ώρα αργότερα μια άλλη ομάδα 5-6 νεαρών, επίσης κουκουλοφόρων έφτασαν στην Τράπεζα Πειραιώς στην οδό Αγίου Δημητρίου και επίσης πέταξαν πέτρες στην κεντρική είσοδο, σπάζοντας την τζαμαρία, αλλά και μερικά διπλανά τζάμια με σιδηρολοστούς. Σχεδόν ταυτόχρονα 4-5 νεαροί επιτέθηκαν σε ΑΤΜ της τράπεζας Eurobank, το οποίο κατέστρεψαν χτυπώντας το με λοστούς, ενώ πριν απομακρυνθούν έβαλαν φωτιά σε κάδο απορριμμάτων, μέσα στον οποίο πέταξαν τα... όπλα τους.\nΣημειώνεται ότι και σε αυτό το υποκατάστημα υπήρχε κόσμος, ωστόσο κανείς από τους πελάτες και τους υπαλλήλους δεν τραυματίστηκε. Ολοι οι νεαροί αποχώρησαν από τα σημεία των επιθέσεων και χάθηκαν τρέχοντας είτε μέσα στο πανεπιστήμιο, είτε στα γύρω στενά.\nΑπάντηση από τους κατοίκους του Αγ. Παντελεήμονα στον κ. Μαρκογιαννάκη είπε...\n15 Μαρτίου 2009 - 9:43 π.μ.\n20 Μαρτίου 2009 - 4:47 π.μ.


Η Λιάνα Τσιρίδου γεννήθηκε στις Σάπες Ροδόπης το 1958. Μεγάλωσε στη Θεσσαλονίκη, όπου σπούδασε αγγλική φιλολογία. Σήμερα ζει στην Κέρκυρα και εργάζεται ως καθηγήτρια αγγλικών στη μέση εκπαίδευση. Το Τέλος παρτίδας, το πρώτο της μυθιστόρημα, διαδραματίζεται στη Θεσσαλονίκη στα τέλη του εικοστού αιώνα. Σε αυτό πρωταγωνιστούν τρεις γυναίκες, οι οποίες κάποια στιγμή συναντώνται και έκτοτε η μοίρα τους αλλάζει δραματικά, καθώς τα γεγονότα που ακολουθούν τις δένουν συναισθηματικά και επηρεάζουν τη μετέπειτα ζωή τους. Κι οι τρεις αφηγούνται την ιστορία τους σε πρώτο πρόσωπο. Η πρώτη, η Μήτση, η νεαρότερη, από νωρίς ορφανή, μεγαλωμένη με δυσκολίες, είναι μουσικός (έχει πέσει θύμα βιασμού σε μικρή ηλικία) . Η δεύτερη, η Μάρα, αστικής καταγωγής, αναθρεμμένη στα πούπουλα, χωρίς καμιά μέριμνα για τον επιούσιο, παντρεμένη με παιδί, επαγγέλλεται οικιακά. Η τρίτη, η Σάρα, η πιο ανιδιοτελής, σέβεται την παράδοση της φυλής της σε βάρος της προσωπικής της ζωής (έχει αγαπήσει χριστιανό, μα δεν μπορεί να τον παντρευτεί λόγω θρησκείας). Γνωρίζονται εντελώς τυχαία, όταν η Μάρα πέφτει θύμα τσαντάκια που την τραυματίζει και τη στέλνει στο νοσοκομείο, όπου εργάζεται η Σάρα, μαζί με τη Μήτση, η οποία έτρεξε να τη βοηθήσει.\nΑυτό που ενώνει τις τρεις διαφορετικές γυναίκες είναι η εμπειρία της αντρικής βίας, σωματικής ή ψυχολογικής, ομολογημένης ή ανομολόγητης, που τις δυναστεύει, που τις προξενεί τραύματα, που εντέλει καθορίζει την πορεία τους. Ακριβώς γι' αυτό, λόγω της «εχθρικής» στάσης των αντρών απέναντί τους, δένονται με το δεσμό της φιλίας που φαίνεται να είναι αδιάρρηκτος. Ωστόσο, η ζωή έχει γυρίσματα, δεν είναι ανέφελη, στήνει παντού παγίδες: χρειάζεται μεγάλη προσοχή και μεγαλύτερη φρόνηση για να μην πέσει κάποιος σε αυτές τις παγίδες. Αυτό είναι και το κεντρικό θέμα του μυθιστορήματος της Λιάνας Τσιρίδου, η φιλία μεταξύ γυναικών και το πώς μπορεί να κρατήσει κόντρα στις κοινωνικές συνθήκες, μα και στις προσωπικές τους συμπεριφορές.\nΑπό το βιβλίο περνάνε οι ζωές των τριών ηρωίδων, οι ιδέες τους για τον κόσμο, τους άντρες και την οικογένεια, μα περνάνε και οι απόψεις της συγγραφέως για τους άντρες που δεν είναι και οι καλύτερες δυνατές. Λέει η αστή Μάρα: «Έτσι είναι οι άντρες. Γεννημένοι εγωιστές, καθάρματα». Πράγματι, οι ήρωες του βιβλίου, ακόμα κι εκείνοι που φαίνονται διαφορετικοί, κουβαλούν μέσα τους το δαίμονα της σάρκας που τους οδηγεί σε λάθος ενέργειες. Ωστόσο, η Λιάνα Τσιρίδου δεν τα βάζει με τους άντρες –τους κακούς τους τιμωρεί–, απλώς ξεχωρίζει τα αρνητικά τους σημεία και τα καυτηριάζει. Σίγουρα, πρόκειται για ένα βιβλίο αξιανάγνωστο που δείχνει ωριμότητα γραφής και προοιωνίζεται το επόμενο που πιστεύουμε πως θα είναι το ίδιο ενδιαφέρον.


Φιλικά blogs - Η Κόκκινη Καμέλια\nΔιαβάστε τα guest άρθρα που έχω δημοσιεύσει στο ηλεκτρονικό περιοδικό A woman’s life.\nBlogs που διαβάζω και προτείνω:\nInkstory – Ένα blog που σου μαθαίνει τα πάντα για το blogging!\nAspaonline – Η Άσπα, 10 χρόνια τώρα, μοιράζεται τη ζωή με τις 2 κόρες της.\nΚορίτσι μάλαμα – Η Τριανταφυλλένια είναι ένα πραγματικό κορίτσι μάλαμα, που μιλάει για οργάνωση, απλότητα και οικοκυρική!\nΗ Πριγκιπέσσα των Βαλκανίων – Η Χριστίνα είναι ό,τι χρειάζεσαι για να γελάσεις μετά από μια δύσκολη μέρα μητρότητας!